url: =13th SABBATH | AGIM ATAWL MISSIONARY TE | May 29 ~ MUC\n13th SABBATH | AGIM ATAWL MISSIONARY TE | May 29\nAdmin 11:46:00 PM Articles, MISSION NEWS\nReno Aguiar Guerra, 32\nNatalia Galvao Marinho\nTung sunni sa nuai-ah nupate nasepna zaitha patbang neem mahmah tuam hi. Inn khat khit khat ah, Effort ah sapna lai hawm lua kisa in, Pastor Reno leh azi Natalia te nupa, a Tembaw uh Brazil gam Democracia khuanawl Amazon gun gei-ah khawlsak in, innlusi ah kong va kiu ngiatngiat uh hi. Tua khit ciangin hih missionary te in minit 45 sung khawng a kipai khop, buanciim lampi zui-in adang khua khat ah pai suak lai uh a, tua lai-ah zong innlusi ah va hawh leuleu uh hi. Lai Siangtho hilh siate 3 in a dang khua nih a pai lai navuah na huh uh hi. Tua mission siate in hih bangin akum akha aa sawt effort a bawl uh ciangin innvakna te pen, nisim in a sepden uh ahi hi.\nKikhopna ah pen thu ngai mi hong tampai mahmah hi. Khuaneute pan Kikhawm dingte cu-puh nadingin a kawm uh mawtaw 3 te ah mi dimlua kisa in a nungah diing miamua lai uhhi. Khe tawh apai pawlzong tampi om hi. Ahizongin Democracia khuamite bel nisim in 150 ta bang kikhawm bek uh hi. Nipikaal nihna ah hong lut ta-a, Reno le Natalia te hong tawl mahmah ta uh hi. Zingsang sim a saupitak lampai denna le a khua mite’ maipuak in a lung uh kiasak hi. Pawlkhat te in, hih nupa te zong innlusi in singtaang hongvak ahia? Peuh naci se uh hi. Pawlkhat te in, Reno biakinn thak lam khawngte muanmawhna tawh en se uh hi. Tua khua ah pen Sunday tang pawlpi khat bek om ahih manin, a khuavengte uh Sunday tang pawlpi dang khat lut beh in pawlpi kikhenkham ahih manin tua zong patau pian uh hi. Democracia khua mite in bel a kikhen khak ding uh ut lo uh hi.\nNikhat, a tawldeuh ni uh, Reno le Natalia te a tembaw sunguh ah kidenna in, “Bang hangin hiah om peuh mah mawk i hi hiam? Buhte mintuak sa het kei mawk ing. Khat nangawn in ong sang kei phial leh kilawm sa mawk ing” Reno in ci hi. “Hih nasep peuhmah bel ut nawnvet keng ei. Nasep nuam ka sak hang, amaute’n thumaan sang nuam vetlo pi uh” Natalia in zong cih beh hi.\nLungkia sa-in Natalia in a phone sung pan Lai Siangtho taang hong teelteel hi. “Topa aw, bang hangin ko nupa hiah om mawk kei vuam, hong hilh in” ci-in thu anget kawm in hih Lai Siangtho mun hong mu kha lian hi. Galati 6:9 “Tua ahih manin na hoih sepding cimtak kei ni. Lungkia lo in i sep nakleh a hun ciangin thaman i ngah ding hi” cih a muh khit ciangin “Pasian in aphi hongpia hi lo maw” ci-in Natalia hong awngkhia veva hi.\nAzing ciangin laihawm mah in a pai leuleu uh a, nupila khat inn ah a lut uh leh tua nupinu in tua sapna laidal tunga ‘Lametna awging logo’ amuh phet leh, “Ah, hih ka pawlpi hi lo maw” ci-in tua logo kawk kawm veva sa in, hong awngkhia gawp hi. “Hih pen a beisa kum li lai pek a, ka pawlpi hi lo maw, tui kiphum nuam pah ing ei” ci pah hi. Tua nupi nu in pen i pawlpi TV panin thu na ngai den a, tua TV a thugente dan Pastor khat a khuavuah a pai nadingin thu a na ngen den ahihna thu missionsiate nupa in thei ta uh hi. Effort mankhit 2017 kum December kha sung-a, tui kiphum mi 50 te’ lakah tua nupinu zong kihel hi. Tua misiansiate in Lai Siangtho kamciam pawlkhat a simpih zel uh unau numei nih te ahi—Franciene kum 19 leh Delciene kum 16 te zong kihel uh hi. Tua unaute a nulepate in kikhopna ah apai dinguh khaam den taleh amau pai teitei uh hi. “ka pa in hih ka upna-uh sang nuam kei taleh koleko in tui kiphum dingin ka pai teitei uh hi” ci-in a tui kiphum ni vua Reno’ video zaihna sungah Franciene in gen hi. “Ka pi in zan nitak in ka pa’ kiangah ka ki tuiphum dinguh na gen a, ka pa’n ‘a kiphum teitei uh leh sat ding’ ci hi. Ka innkuan bup un ka santheih nailoh uh hangin kote kahih uh leh Jesu tawh ka kithuah nuam uh hi” ci uh hi. Tua bangin unaute in a muhthak uh upna thu agengen uh ciangin Reno in a nungkaal sung deuh aa, a lungkiat mahmahna teng hong phawk kik hi. “ ‘Mi khat zongin Lai Siangtho thumaan sang kei\nmai in teh’ ka cih te khawng ka phawk kik hi” Reno in ci hi. “Ahih hangin Pasian in amaute’ lungtang sungah na, nasem mawk hi”.\nKhuasung mite’ lunghihmawhna ahi, a khua uh ki phelkhap ding alauna uh pen hong daii hi. “Wow, hih pen pawlpi tumdang khat hi lo maw!” khat in ci-a, adang khat in, “Note in nong khual man un ka khua uh ki pumkhat zaw hi” ci hi. Democracia khua pen Reno te’ effort bawlna munthumte’ lakah tua kum 2017 a dingin atawpna ahi hi. Reno pen 2016 kum sabat 13na misian sumpi khenkhat tawh akihuh Amazon gam-a Tembaw tawh pasian thu gen a pai kawikawi pawlpi thak ah Pastor sem ahi hi. Tu in Reno in kha manpha 286 tuiphum khin ta-a, 2017 kum sungin pawlpi thum phut hi. Tembaw pawlpi kiphuh zawh kha 12 cin tawh kituak hi.\nTua tembaw pen—a sungah air-con kithuah in, sound system a kim in kithuah a, projector zong om hi. Mi 150 tut theihna ding zong tutna om hi. Amazon gun dung teng ah zin kawikawi in Pasian thu a tangko pawlpi ahih manin ‘Tembaw Pawlpi’ ci-in ki thei hi. Democracia khua ah bel gundung buan lua in tembaw tungah kikhopna ki zanghtheilo ahih hangin tua tembaw pen mundang khat ah effort bawl in na pai thei veve hi. Democracia ah a lungkiat mahmah khit uh ciangin thupiangte, kum 32 tuak a pha Reno te nupa in a muh khit uh ciangin, ‘lungkiatna’ cih kammal in amaute’ sungah mun ngah zo nawn lo hi.\n“Tua nasem pen ko hi kei ung. Ka tun mapek un Pasian in a na kithawi kholhsak sa hi zaw hi” Reno in ci hi. “Eite i lung hih mawhnading om lo hi. Ahangin Pasian in tua Amazon gamlak ah TV leh a dang tuamtuam tawh nong puah kholsak khin zo hi.” “Pasian in na khempeuh na semkhol in, eite in Ama kiangah a paipih vanzatte i hi lel hi” ci-in, misian nasem dingin Sitni nasepna pan a khawl Natalia in genkhia hi. “i nisim nasepna ah hong lawhcingsak Topa tung ka lungdam mahmah” ci hi. Nupate in a lungdamna uh leitungbup a, pawlpi mite’ kiangah hong pulaak uh hi. Leitung bup pawlpi mite in 2016 kum a i sabat 13 na sumpi khenkhat tawh i leisak ‘tembaw pawlpi’ hangin kha mangthang tampih a kingah ta ahihna hong pulaak uh hi.\n“i Tembaw Pawlpi pen, a kimangngilh cip mi tampite gupkhiatna dingin Pasian’ ong honsak lampi ahi hi” Reno in ci hi. Ahizongin hih mite Pasian in mangngilh het lo hi.” “Khua mite in Jesu thu thei nuam in misiansiate hong pai ding ngak uh hi” Natalia in ci hi. ‘Hiah om ing, kei hong sawl in’ aci ding mi, i Topa Jesu in deih hi”.


timestamp: atn

url: =Gensiatna Bangci Puak siam ding. Agelh - Dr. JM. Paupu. - Laibu Saal\nHome > Thuluui/Articles > Gensiatna Bangci Puak siam ding. Agelh - Dr. JM. Paupu.\nGensiatna Bangci Puak siam ding. Agelh - Dr. JM. Paupu.\nGensiatna Bangci Puak siam ding.\nAgelh - Dr. JM. Paupu.\n• “Gensiatna pen pau khol lo-in om hithiatna tawh ol no takin kipeel thei hi” (Aristotle).\n• Mi khat aa dingin gensiatna ih cih in, singkung a nuntaakna ding van pan ong kia guahtui tawh kibang a, tua guahtuite in singzungte susia zah dongin khauh lo hi(Frank A. Clark).\n• Nang sangin khua a mu nai lote na gensiat ma in, amau a na pantahte phawk in(Unknown).\n• Gensiatna, kona, mawhsakna cihte pen mi hai khempeuh in seem thei lel a, mi haite’ nasep hi zaw hi(Dale Carnegie).\nSteven Mills in a laigelhna,“We build People”cih thulu tawh a nuai-a bangin puaksiam ding na gen hi.\n1. Gensiatna ngah ding kilamen khol in. Makai sepna sung pan kituak hi. Sepna bawlna tawh kisai gensiatna tuamtuam ong piang thei ding cih ngaihsun khol in, mipi zong thei sak khol in, a pian ma hi ta leh a pian saan laitak hi ta leh gamtat luheek zia kidawm in.\n2. Nang leh nang kigum kei in. Gensiatna tungtawn in thu theih beh sawm zaw in. Lim kei ta leh na cidamna ding ahih manin, ne teitei in. Ong kigensiatnate lak ah kilambehna na ngah sunsunte ciamteh in.\n3. Gensiatna san’ theih ding namte khen siam in. Mi’n ong gensiatnate thusim loh luatna leh thusim luatna pen lauhuai hi. Khuasik natna pen cancer bangin patau in, cancer natna pen awlmawh loh tawh kibang hi. Na lawhcin man in hamphatna a ngah dingte’ lam pan gensiatnate pen sang in.\n4. Nang leh nang kikheem ke’n. Ahi takpi mah hiam ci in kisit kik in. A gen siam lote’ gensiatna pen san’ ding haksa hi.\n5. Pasian mah kuppih masa in.“ Topa aw, kei nong gen nopna takpi hiam? Hih gensiatna pen ahi takpi mah in ngaih- sun phawt in. Pasian in nang ong kep nop zawk man zong hi thei hi.\n6. Ong gensianate’ kha-theihsakna pan maw lungsona pan maw cih khen siam in. Kamsanna thupha a ngah khat in hehpihna kha thupha a ngah khat sangin tamvei gensia zaw dinghi.Damtakapaiadeihkhatin,akinawhnuamte gensia mun hi. Eite in, ih hatna teng leh mite’ hat lohna teng bek ki-en kha den hi.\n7. A gensiatna thute a namnam in khen in. Na upna maw, na kalsuan dan maw, nang mahmah ong gensia uh maw cih thei in. Tua hi leh, bang cih ding cih na thei ding hi.\n8. Nang’ thu ong kin pih uh lungdam in. Na lawmte hi ta kei leh, lawm bangin tuat in la ong lunghihmawh pihna uh na lungdamna lak in. Tua hi leh, amau muhna ah, kilambeh ding a ut khat in ong mu ding hi.\n9. Gensiatna pan khat leh khat a zo ding kidemna suak sak kei in. Mimal kikapna suak baih hi. Ei lam pan ih manna ih lah nop ciangin, a thu tawh sangin a mi peuh kido kha thei hi. Gal zawhna ding pawlkhatte pen kido na ah lelhna pan zong hi thei ahih manin kisin ni.\n10. Gensiatna pen khantohna ding hamphatna hi. A hoih ding deihna tawh gensiatnate la in. David nuntaakna pen, a lawm Nathan in thumaan tawh a gensiat manin kikhel hi.\n11. Gensiatna tawh kiteh in. Gensiatnate na puaksiamnate in na nuntaakna ah Pasian’ hehpihna na san lam ong kilang sak uh ahi hi. Kha lam kitehna vanzat khat ahi hi.\n12. Na khialh leh kiphelh kei in. Nang dik teh, kei khial ing, ci in thuum in.\n13. Thuk kik sawm kei in. Kigensiatna pen na vilvel ahih manin, puak hak hi. Thuk kik sawm lo in, Kha tha tawh kihem in. Ong kigensiatnate mipi mai ah thu nget leh thugen kawmin hem dawn kik se kei in.“Thuk kikna in kei’ aa hi” Pasian in ci ih..\nThu dam tawh bangci gensiat ding:\nA zate in nuam a sak loh ding lau in, kua mah a gensia nuam lo mi tampi om hi. Ahi zongin, thu dam tawh gensiatna pen deih huai hi. Hoihna a piang sak gensiantna pen ngaihsut kholhna tawh kiseem thei hi.\n1. Huh nuam taktak in. Ong pii muh ding na ut man hi sak kei in.\n2. Nang’ tung ah ong kihih leh na deih dan lian in kam pau in la seem in.\n3. Hun hoih ngak in. A lungkim loh laitak a buai laitak pen hun hoih hi lo mai thei hi.\n5. Na huh nop lam thei sak in. Ong deihsakte’ gen pen kisang thei baih hi.\n6. Kamsiamin.Ahibangnagennatawhmihehlozawa,na gen siam loh man in kizadah thei hi.\n7. Na gen thute na ngaihsun takpi ding hi ci-in khamuang in na om lam, a tawpna ah thei sak in.\nKing’s College ah president a seem Robert Cook in hi bangin na gen hi. Pasian’ nasep a kipat tung lai in, gensiatna pawlkhat ngah hi. Thu a kup pih ding Laisiangtho a thuuk theih mahmah pawlpi keem lawm khat, Harry A. Ironside, kiang ah pai in dong tangial hi. Cook in a ki gensiatnate bang cih ding cih a dot ciangin,“ Rob, ong gensiatna a hi takpi thu ahih leh kikhel in. Ahi lo pi ahih leh, manggilh in,” ci in a dawng kik hi.\nNorman Vincent Peale in,“A tam zaw pen kigensiatna in ong keema, kiphatnain ong susia zaw citciathi” ci hi. Pasianin mi hoih zaw, makai hoih zaw dingin ong bawlna hi ci in ih san theih leh gensiatnate puak dan i siam ding hi.\n[ Dr. J M Ngul Khan Pau’ laigelh, “ How to handle criticism” pan Zo lai tawh a kitei khia sawn hi]\nDr. JM Paupu leh Cinpu Zomi (www.laibusal.com).\nUSA Thupuak Vol3/Issue2 , Page 5,6\nKammal Hoih Pasian Thu Rev. Dr. J.M. Ngul Khan Pau Thuluui/Articles\nItem Reviewed: Gensiatna Bangci Puak siam ding. Agelh - Dr. JM. Paupu. Description: Rating: 5 Reviewed By: Cinpu Zomi


url: =Find Top Nannies in Brandon, IA | Brandon Nanny Services | Sittercity\nFind the affordable nanny you want in Brandon, IA\nFind nannies like this one in Brandon, IA\nMore nannies in Brandon\nWhat is the going rate for nannies in Brandon, IA? Accordion Dropdown Arrow\nWhat kind of nannies can I find in Brandon, IA? Accordion Dropdown Arrow


url: =Nopsakna tawh khansau nading Nute ~ Rev. Hen Khan Go :: ZOMI DAILY\nNopsakna tawh khansau nading Nute ~ Rev. Hen Khan Go\nposted on 11 May 2020 at 4:31 pm Lomkholna: Article, TuunlehZua\nNute ni pianna Tangthu tom kim: Philadelphia khua : Anna Javis in 1864 kum in suak hi. Kum 41 aphak ciangin anu si hi. Life Insurance ah kumpi nasem hi. Anu phawk lua mahmah ahih man in 1908 kum May 10 ni in NU ni hong phuan khia hi. 19014 –ciangin USA president Mr. Woadrow Wilson in May nipi nihna Sunday pen NUTE ni a zatdingin khensatna hong nei hi. 1925 NUTE ni-in Javis ki tom gawp in palik ten man a, thu aki sit leh paak kual kang sumbawlna aki zat khasia lua na hi-in ki khah kik hi. Kum 60 aphak ciangin amah si hi.\nNute te pen Social media te ah ki it-siam mahmah ciat ka sa a, ahi zong ih nute in, tua social media anaen kha lo, enthei lo bang om ding ci leng tua te tungah bangcih Itna ih lak tam? FB khawng a ih it mahmah na tawh alung uh akim diam?\nNute Itna pen NU te ni bek a lahding ahi kei a, nisim nuntaakna ah Itna lah ding ahi hi.\nAhi zong nisim a ih lah zawh nadingin, Nute ni nikhat bekbek beek ih lah zawh kei leh nisim a lahding bel hi zolo ding hi.\nNopsakna tawh ih khansau nop leh nu le pa zahtaak ding\nKhansau mahmah a, anuam sa lo mi tam lua hi.\nNU: Cih kammal thupitna:\nNu ih cih kammal sungah- Leitunga ih kisap na khempeuh kim hi.\nNa sa mahmah leng “NU aw Nu aw” ci-in ki kap hi.\nMikangte in Nute thupi sa lua uh ahih man in-Mother Tongue, Mother Church, Mother Land naci uh hi.\nNute in hongveng hongcing hongkem hi (Protector)\nNu te-in Ama neek tangding hong pia nute hi (Selfless)\nNute in Itna mongneilo tawh hong it te hi (Unconditional love)\nNu te in hong vengbit in, lungmuan huai tak in hong kem te hi (Safety and Security)\nSangsia bangin hong hilh, lam hong lak, gamtak zia hoih te hong hilh nute hi(Teach and lead behavior)\nNute Naugil pen suahtaak nading kulh muan huai tawh aki bang ahi hi.\nNu te Nawizu pen Kha nuntaakna ding Pasian kammal tawh aki bang ahi hi.\nNu te ban in Pasian Itna khut tawh ki bang ahi hi.\nNu te nungzang in Pasian itna, tawldamna mun tawh ki bang ahi hi.\nNute dinmun lian ala thei kua mah om lo hi.\nNute Lungdam nading:\nNa kam mal ngiat tawh lungdam ko in\nAmah asi zongin alungdamna si lo ding hi.\nNa nu thupha in na paipai na hong zui ding hi.\nNu te kipahna/ lungdamna/ nuamna ih cih pen silh leh ten’ nek leh dawn hi masa lo hi.\nNute in –inn sungah NU din-mun a koih ding lunggulh uh hi.\nPilna, siamna nei ta kei leh thu na dot masakna ah nute lungdam mahmah hi.\nThupha pen NUte lungkimna ah om hi.\nGentehna: ( Mi khat in thupha deih lua mahmah, kamsangte, thusuak neite thu aki ngetsak kawikawi leh, na mei gei a tu khikheu na nu nalim bawl, thupit bawl in tua hi leh thupha hong om ding hi ) cih a thungetsakna te sawl hi. Tua pan adaupai, acidam, hauhna in zui hi.\nKa nu cina in lupna tung angak lai-tak “Tuimak tui duh ing”hong ci-a, tai nih tuahsuk, tuidip khit ciang tai 2 kah tohna tui tawi-in, ka tai pah a, ka nu lungkim mahmah in ka thei hi.\nAn ne zolo in Khuaizu duh ing hong ci-in, ka zon sak a, ka nu lungkim mahmah in ka tel hi.\nNute hong pantahna ahoih te zuisiam in:\n1. Biakinn pai ding/ Biakpiak ding (Samuel nawi tawh aki khen phet in biakinn ah ki kha hi)\n2. Sawm ah khat piak ding hong hilh bang zui pah ni.\n3. U nau kal ki it diamdiam ding hong hilh te nuntak pih ding\n4. Mi tawh ki tawng lo ding, guta lo ding cih te\n5. Cih takna leh thuman na khah suah loh ding (Gntna: ka tan 3 kum singgial pai , Nga bawm dim ngasa om ka nu hong lak pih loh na)nuntaak pih pah ding ahi hi.\nNU te ta-te pantah khialhna hong neih leh ahoih lam in maisak ni:\n1. Nute in tate mawhna khempeuh maisak zo a, ta te in nute mawhna a om sun mai sak zolo thei hi.\n2. Nute in ta a neih zahzah khuasuah zo a, ta te in nu pen om na mel ding thei lo in ki taivai sak kha thei hi.\n3. Jacob in zuau phuah ding athei sa in suak lo hi. Anu in apa khem dan ding hilh mawk hi. A pa khem zo a thupha ki pia sak hi. Ahi zong akhem zawh loh khat om a, Pasian ahi hi. Zuau khem tha man in gal taitai mawk hi (Pian. 27:5-12).\nNute tungah Thupha bawl ding zekai thei hi.\n1. Ih hopih ciang kam zol penpen zang ding\n2. A ci anat ciang limtak kem ding\n3. Nute Lungtang tawng lungdamna ah thupha om zaw hi. (Pau.23:25)\n4. Nu te tungah lungdamna ko den ding\n5. Silh le teen zong athak mah silh le uh nuam uh hi.\n6. Ih nute a teek ciang a om nading mel thei lo in “Baakvat” bangsak kei in\n7. Ahun lap in sep dingte sem ding zia kai vat thei hi.\n8. Ama hong Itna zah it thuh ding alunggulh nute hi.\n9. Na kha siatsakna a om leh thum in\n10. Na zi / na ta hangin na nu khasia sak ngei ken\n11. An lim pen mah na piak zawh ciang vai hawm sak in\n12. Phit tum bangin zi le te leh nu kikal ah na om ciang na nu lam ah pang in\n13. Na pai nading a om leh hilh tawn tungin\n14. Zun leh ek siak a kul leh kih ken! Na nu in atawm pen kum 2/3 siak cih phawk in\n15. Na nu khitui- manpha mahmah cih phawk in:\n16. 1995 kum May kha ka khasum Ks. 2000 hi-in ka nu le ka pa puanteen leh niik khat tuak leh cikhum leh bawngnawi ka lei aa, kha sum san masak penpen bei hi. Ka nu leh kapa tungah tua bawl man kei leng ka nu in tua kum September kha in hong nusia a, ka ki siik het kei hi.\nMipil ten” Nute apahtawina kammal te:\n1. Bishop Thomson in NU cih kammal sungah lungnopna namcin om hi na ci hi.\n2. Herbert in Nu Hoih Khat” pen sia 100 tawh ki kim hi na ci hi.\n3. Abraham Lincoln in “ US president ka suahna ka nu hang hi ci hi\n4. Rosa Wallance in “ Nauluai avei Nute khut in Leitung buppi uk hi naci hi.\n5. St. Augustine in “Nute hong pia un, amau te zangin leitung kong ki lamdang sak ding hi” na ci hi.\n6. R.A Torry in Nu hoih sanga azahtaak huaizaw kuamah dang om lo hi.’ Na ci hi.\n7. DL Moody in “ Nu khempeuh kei nu bang vive hi leh leitungah thong inn ki sam lo ding hi\n8. Susanah Wesley in “ Tapa 19 nei in pantah a, a vekpi in mi minthang vive suak hi.\nNu te- Itna in Maizum khualzo lo uh hi.\n1. Hagar in a ta it lua mahmah ahih man in lai-tah mu ngamlo hi (Pian 21:16)\n2. Moses nu-in ka sih lawh leh zong sih ci-in kum 2 nuai siah naungek ki thah kawmkal ah Moses luangkhamzen in khoi hi. (Pai.2:3)\n3. Nupi ta hing anei nun’ ata it lua ahih man in , ta si anei nu pia zaw in ci ngam hi (2Kum 2:26)\n4. Shunem numei nu in Pasian mipa omna ata pa nuntaak na ding delh ving veng hi (2 Kum.2:20)\n5. Cannan numei nu in ata nu dam nadingin maizum khual lo in Zeisu kiangah damna va ngen hi.\nNopsakna tawh Khansauna ding Nute hi: Khansau kei aa, anuamsa lo mi tampi om hi. Topan’thupha hong pia ciat ta hen! By Rev Hen Khan Go (ZBC-Tahan Church Pastor) – Zomi Daily\nPrevious: Bank mai ah mihon omkhawmte kiliau saklo\nNext: Zogam dinmun etkikna\nMihing namnih ~ Lengtong Pauno\nThai pan Korea ah Myanmar Refugee mi 34 kipuak ~ ZD\nKe’n zong ka hihthei hi ~ Deih Tung\nDongtuak laitak in ~ Peter Suumpi\nLaibu thak Tangko’na: Pil Sinna leh Hilh Pilna ~ Pau Lam Dal\nPa’ Thupha ~ Jam Daniel\nMalaysia gamsung ah Zika Virus alut khakding ki patau mahmah\nNasep!! Nasep!!! Nasep!!! USA Gamsung ah


url: =Time in Lu Kiang, China. What time is it in Lu Kiang right now?\nLu Kiang, China ▾ Lu Kiang\nTime in Lu Kiang, China\nLu Kiang time zone: UTC+08:00 or CST\nDaylight saving time (DST) changes in Lu Kiang\nNo daylight saving time (DST) in Lu Kiang.\nSunrise and sunset time for Lu Kiang\nDay length: 11h 25m 7s\nSee the monthly sunrise, sunset, and twilight table for Lu Kiang\nLu Kiang weather\nFreemeteo.com: Lu Kiang weather\nLu Kiang, China: basic facts and figures\nLu Kiang coordinates: 31°16′22″ N, 118°20′08″ E\nWikipedia article: Lu Kiang


url: =Ngaih Anglai Zal Dingin – 3 ~ Hau Za Cin :: ZOMI DAILY\nposted on 14 September 2015 at 9:29 pm Lomkholna: Article, Hauzacin\nNgaih Anglai Zal Dingin – 3\nKong it mahmah my lovely sweetheart Niangno aw,\nVanleng tawh Rangoon pan Singapore ah nasem dingin na paita ing. Kong laikhak masa na ngah khit ding lamen ing. Ka pai ding kong gensa mah bangin a hun leh nite kipelh omlo in na mainawt thei ing. Nong thungetsakna leh nong deihsakna hang hiding ciin ka ngaihsun hi. Nang tawh kimulo a ka pai vat bel ka kisuanglah mahmah a, nong telsiam ding kong lamen hi. Nang tawh kimu masa ding ka utloh hilo napi ka cih theih omlo hi. Nasepna mah deiha sang kikah ahih manin nasep ka ngah ciang ka zop phot mah dingin a ngaihsun hi ing. Ahi zongin ka Niangno ka itna khang semsem hi, cih hong na mangngilhsak kei in maw.\nHih lai ka gelh kawmkawm in na maan nuihmai siusiau tawh a holim kawmkawm hi ing. Nangmah taktak bangin ngaihsun in ka hopih ciauciau a, na ngaihhuaina, na ngaihbanna te ka mit dim in ka encim thei kei hi. A taktak ka it ka Niangno pen hileh bel ka ang ah kawi in ka pomcip dinga, sunkhua zankhua sawtta leh ka khah kik kei ding hi. Kei kong sial bangin nang zong nong sial ngei tam maw. Kei kong phawk bangin ka ngaihno in nong phawk tam maw, it luat Niangno aw.\nVanlengtual ah ka tun ciang mite telephone tawh kiho ngeingai in pau zuahzuah uh a, kei zong tua telephone khau gui tawh kizom in ka ngaihno hopih theileng ka ci mahmah hi. Ahi zongin i omna kigamla a, tai tul tampi in hong hal zongin ka itna leh ka lungsim in nang tawh inches khat zong kihallo in om khawm hilhial hi cih hong mangngilhsak kei in maw. Kihopih theiin na aw nem za thei hileng maw, sunkhua zankhua na tongdam nem naubang sangin ka ho cim thei kei ding hi. Nang zong tua bangin nong phawk tei tam maw. Ken hong phawk lua hiveng.\nVanleng sungah kei bek ka tut laitak in ka ngaihno ngailua in ka biangah ka khitui bang hong luang lianga, ka zum zong selzolo in ka kinulnul mai hi. Nang om hilecin ka khitui a luan ding hong phallo mah ding hive cin maw, hong ngai sam ing ei, Niangno! Ka gilkial manin ka nek zel tei hang ka kam sungah ann peuhmah a limna omlo hi. Rangoon ah ka omlaia nong khak zel sakeu leh mehkeute ka phawk a, ‘ka ngaihno gimsi beek na thaam leh maw’ ciin ka nek khat peuh nang bawlsa hi dingin ka deihbawl zel hi. Ahi zongin nang lah hong kilaang mahmahlo, ka zalmangin ngaih tawh laitual lengkhawm mah leng khangthei lawh ciang zalmang bek na hizel. Cikciang taka dawnbang tuah hun a om tam maw.\nLailung khuambang na kho inla, kei zong kum tawp Christmas ciang ‘a khuan’ nipi kal nih ngah ding hi ing. Tua ciangin nang tawh kimu dingin hong ciah ding hi. Bang kong puak tam maw ngaihno. Na biang ading powder namtui, na ngawng ading kham khi, na bil ading bilbah leh na duang kilawmsak ding nempuan hong vaihawm ning maw. Na deihdan hong khak lecin kei adingin nuamtuam ding hi. Na sam a sau lai leh na samkilh ding zong ka hawikhatte hoih mahmah hiven. A san maw, a vom maw, a eng maw… hong gen in maw ngaihno… hong ngai mah siing.\nNa tuun leh zua in palbang hong nang zongin nihgel itna lai ah kipkho sak in lungtuak nihgel tuibang gawm mateng lungzuanglo ngabang leng khawm ni maw. Tung Pasian in hong siam dinga gual tawh tanbang kim in nunbang nuam nuihciam lelin laitual i leng khawm ding hi. Kei omna lam ah hong pai thei lecin ut mah si’ng e maw. Taka muhloh na limsuun bek maimit na suansuan maita ing ei.\nNang zong lailung na zuan aleh tang ka lungzuan nemtuam dingin na thelnah lai hong lengsak in maw, ngaih Niangno aw. Gennop tampi tawh hunsak phot ning. Zal mangpha na man inla, tung solkha ah maimit gawm ni maw!\nNa u Suanno\nHDC Co., City Hall\nJuly 7, 1983”\nPrevious: Kammal kilawm pawlkhat (azom 14 September 2015)\nNext: Malaysia Khuahun (15 Sep 2015)


url: =USA Zomite zattheihding Handbook kibawlsawm ~ Dr. Do Kham :: ZOMI DAILY\nposted on 13 February 2010 at 10:30 pm Lomkholna: Cindokham, News, Zomi\nJanuary 27, 2010 ni aa Zomi Innkuan USA EC meeting sung ah EC ii khensatna a om bang in, a sawtlo in USA Gamsung aa om Zomi te (a deuhdeuh in a tung thak te) ii phat tuampih ding vei na tawh Zopau in nisim nuntak na aa a theih huai a kisam pha diak thu tuamtuam te kaikhawm in “zat tangzang laibu” (handbook) khat ki bawl sawm hi. Hih project tawh kisai a makaih ding in EC te in kei tavuan hong pia uh hi.\nA beisa kha 12 sung in USA gamsung aa Zomite lom om na mun 10 val ah ka va hawh thei aa, ih mipih te tawh Pasian bia khawm in, holim na leh dotna leh dawn na hun hoih hun nuam ka va neih pih kawikawi thei hi. Gamdang mun 5 te ah zong tuabang mah in hun nuam ka va ngaih thei aa Topa min ka khat hi.\nTua ban ah, 2009 sung in Kawlgam 3 vei kava ciah aa, Yangon, Mandalay, Kawlpi leh Tedim dong vapha to in Zomi tul bangzah hiam te tung ah Topa kamal Laisiangtho tawh hanthot na kava nei thei zel hi. Biakinn tuamtuam te ah hunpi mankhit ciang in, thu tuam tuam “dotna leh dawnna” hun ka neih pih zel hi. Tua ban ah nung aa October kha bei kuan in biakna lam maikai 500 val (pawlpi leh kipawl na 60 val pan) tawh Kawlpi ah ni 2 sung sun leh zan kizom in “Leadership for Organizational Effectiveness” (Kipawlna a Lawhcingsak Makaih na) cih thulu tawh tentan kava piak uh hi.\nTua ban ah, Siamsin te leh ZYA te makaih na tawh Zomi khangno 400-500 te ni khat bup tentan piak na leh holim na ka neih pih zelzel hi. Kawlgam ka va ciah sim in Tedim, kawlpi leh Yangon aa om Zomi kipawl na pan makai tuamtuam (Siamsin, ZYA, Tedim Association, ZOMUS) cih bang kipawl na tuamtuam pan aa makai te tawh holim na ka nei khawm den uh hi.\nTua te tung tawn aa ka phawk mahmah thu khat in, ih mipi te in, mailam ah ki pumkhat aa ih kalsuan khop theih ding lunggulh mahmah hi cih ka mu hi. USA gamsung leh Kawlgam bek hilo in leitung gam tuamtuam aa om Zomi Innkuan makai te tawh zankim zankhang dong in holim na leh kamkup na kava nei khawm thei kawikawi aa tua pen Pasian thupha hi ci in ih biak Pasian tung ah lungdam ka ko hi.\nZomi te din mun khen 4 in kamu hi.\nKhen MASA (1): Zogam aa piang aa zogam aa luang kiphum ding mi tampi om (a tam zaw thamtham pen lokho singpua mi a hihi).\nKhen NIHNA (2): Zogam pan kawlgam vai gam tung khin in, Zogam a kileh nonlo aa kawlgam vai gam aa a teng suak Zomi te.\nKhen THUMNA (3): Gam thum na ah gambel in pai sawm aa Zogam leh kawlgam pan pusuak khia khin na pi in, a tup a sawm na gam tung nailo aa lamkal aa tawm vei sung a om lai Zomite.\nKhen LINA (4): Tupna leh ngimna bang in gam thum na tung khin sate.\nA tup a ngim bangin gam thum na a tungkhin ta a hih hang un, khantawn aa ih ten na ding gam ii pau leh ham leh ngeina te ih theih nailoh man in haksa a sa mahmah aa, a lungleng, a lung kia leh nasep ngah ding haksa a sa mahmah tampi ka mu hi. Tua teng ban ah, pau leh ham khat zong theilo pi in, ih it mahmah ih ta ih nau te Engish hiam ih omna gam te pau bek a kizat na sang te ah sang ih kahsak aa, naupang te in haksat na tampi tak tuak uh hi. Ih omna gam ii kumpi upadi (law) te ih theih nai loh man in, tuah loh dingpi haksa na tuamtuam a tuak aa sum tampipi a mawk bei sak mi pawl khat ih om hi.\nHi bang aa Zomi te din mun khen 4 te sung ah, Zogam aa om Zomi te leh Zogam khantoh na ding ih vei ciat uh hi. Ih sep theih leh ih sep zawh a tam nai loh hang in Khen nih na leh khen thum na aa om ih mipih ih sapih te haksat na te zong ih vei mahmah tek uh aa thu ih ngetsak uh hi. Tua teng sung pan, gam 3 na a tung sa te ii mailam nuntak zia ding tawh kisai in khat leh khat kigal bawl lo in, ki it diamdiam aa, khat leh khat tha kipia aa ki tawsawn ding a thupit na pen gen zawh hilo hi. A citawm mahmah ei Zomi te khat leh khat ki gal bawl in ki tawngtawng le hang ih khantoh loh ding ban ah, ih kim ih pam aa te in hong nuih san lel ding uh hi. Tua pen minam neu, a khangto lo te puak lungsim a hihi.\nZomi Innkuan kipawl na pen naupang mahmah lai aa, ih kipat na sawt nai het lo in ih sepzawh zong tam nai lo hi. Ki cin loh na leh ki puahphat na ding tampi ih nei hi. Zomi Innkuan USA bang in US kumpi tung pan Registration (matpongten) ih ngah na kha 7 bang a pha pan hi aa, kalsuan zia leh thukhun pi te zong damdam aa a puah toto ih hihi. Gam 3 na aa a teng Zomi te zong a innteek zo taktak om nai mel lo in, mi gam mi lei ah lengla bang in ih om lai aa, zan aa ih mang sung ah zong a tamzaw Zogam aa ih nu leh ih pa te mah tawh ih ki thuahthuah lai uh hi.\nZomi te pen ih muh na tangzai nai lo leh picing zo nai taktak lo ih hih man in, “tuni aa khaici tuh aa tuni mah aa a gah a at nuam te” ih hi uh aa, ni khat kha khat sung aa a gah ih nek theih nai loh ciang a lungkia leh midang teng a mawhsak nuam, ei mawh na leh tha nem na mulo in midang te mawhsak na ding a hanciam leh gensiat na ding lampi a zong nuam zong pawl khat ih om uh hi. Tua pen a khangto leh a picing te lungsim puak hi lo aa minam sung ah a khasiat huai, a lip khap huai leh a dah huai mahmah thu a hihi. Na Zomi pih khat na sim mawh aa na gensiat leh nang leh nang a ki sim mawh leh a ki gensia na hihi.\nUSA gam sung hi leh gam tuamtuam aa Zomi kipawl na te pen a picing zo ki om nai lo aa, ih sepnop mahmah na tampi ih semzo nai kei hi. Zomi te a lom aa gamdang ih tun pen sawt nai het lo a hih man in, ei tum tak in a khangto mahmah ih hi hi. Tua zah khat mah in ih mailam saupi om lai a hih man in, ki itna, thukhual na leh ki pumkhat na tawh kalsuan khawm ni. Ih Zomi pih khat aa ding in phat tuam na ih bawl zawh kei leh zong, kua mah sutuah lo in, thu ngetna tawh ki panpih tek ni.\nHih ih “Handbook” project tawh kisai in, nang mahmah mimal na hi zong in, na theih khak a lunglut mi a om leh hehpihna tawh kei hong contact un la, a kicing ziahzuah zo pah kei zong in, mipi te phat tuampih ding thu hi cih ka um hi. Hih ih project hoih tak aa ih zawh mengmeng theih na ding in thu ngen ciat ni. Mailam ah gam dang tuamtuam ah zong mipi zat theih ding leh phat tuam pih ding lampi tuamtuam zong in semkhawm ciatni. Zomi leh Zogam khantoh nading veina tawh no tawh mapang khawm, Dr. Chin Do Kham (President – Zomi Innkuan USA)\nPrevious: Zomi Nam Ni : Alang lampan etna ~ Rev. Gin Khan Nang\nNext: Zomi Nam Ni etkikna ~ Rev. Gin Khan Nang


url: =UNHCR, Malaysia Home Ministry leh gambel palaite ki muhkhopna :: ZOMI DAILY\nposted on 7 July 2017 at 8:53 pm Lomkholna: Malaysia, News, Refugee, ZAM\nCommunity Liaison Unit (CLU), Durable Solution Unit (DSU) UNHCR, Ministry of Home Affairs leh Malaysia gambel galtai makai te Chinese Assembly Hall ah July 6, 2017 (Thursday) ni zingsang 10AM – 12:00PM dong kimuh khopna kinei hi.\nTuasungah Ministry of Home Affairs pan in Malaysia UNHCR card tawi gambeel mi khempeuh Kumpite tungah min khumna bawl ding cih thu gambel makai te tungah hong genkhia uhhi.\nA Thugentehna ah guah athuak Khualmi zintun nang a zongpa thu hong gen khitciang, kong theihsak nop thu uh pen tuatawh a kibang/kizawitawn cih hong gen hi. Innteekten lungmuangtakin nang hong tawlngaksak theih nang in nang kua nahiam cih na kipulak masak kul hi.\nTuamah bangin ihbelh gamsung ah suakta takin ih om theihna ding thunei te kiang kipulak masak ding leh lenglate tatzia tawh kituak a gamtat theih ding deihna hi ci-in hong gen uhhi.\nCard tawh kisai a tuh, a kibang, a manlo a bawl a om leh a hunhun in Malaysia thukhun palsat te dan piakna kinei ding hi. ZAM iNFO\nPrevious: BWA General Secretary thakin Kawlgam – Kawlpi phading\nNext: Mizogam ah ih Sanggamten Dongtuak ~ Cin Lian Khai


url: =Thumgawm Pasian - Zomi Adventist Innkuan\nThum Gawm Pasian ~ Thang Siangh\nLaisiangtho thumaan i zon ciangin, Pawlpi deidan omlo-in, laisiangtho tawh kituak penpen kithukim ding kisam hi. Gentehna-in: SDA te in RC pen Anti-Christ hi, ci-in agen uh hangin, Thumgawm Pasian ahi, Pa, Tapa, Khasiangtho pen RC san bangmahin sang lel hi. RC upna hi cihtawh nial nading mawkzon ngeilo hi. Thumaan’ pen thumaan’ mun mahah koih ding kisam hi. Tutungin “Thumgawm-Pasian” pen laisiangtho tawh sittelin kikum dih ni.\nEi leh Pasian pen kikhailua mahmah hi. Abawlpa leh a bawlnate kihi mawk hi. Tungman milim mekpa leh tungman kikhaih mah bang ihi hi. Tu-in hong bawlpa Pasian thu kikum ding ihihmanin, kiniamkhiat takin i pau ding a, kidawmtakin i sut ding hi. Pasian cih tawh kisai a vekpi-in theih zawh ding i hanciam kei ding hi. Thuthuk hi a, among themno khat zong kisutsiang zolo ding hi. Laisiangtho sung khuavak omzah ciangtawh i lungkim ding hi.\nThuman lamhilh Khasiangtho ngenin i thuum ding hi. Doctor degree te Ph. D degree te, leh leitung pilna liatnate leh pawlpilian majority lungsim suahkhia photin Pasian piak Khasiangtho pilna muangin thuman khatkhit khat pholhkhia ni. Kamsangte leh thuhilh zuaute hilhna khempeuh pen Laisiangtho bekmah tawh kisittel thei ding hi. Ih tawi laisiangtho tungah Topa in, i mit hong honsak ding hi.\nThum kigawm Pasian pen thuthukpi hi-a, vantung dongin sinding ahi hi. Ahizongin Pasian cih kammal pen, Hebrews leh Greek tawh a kigelh Original laisiangtho sungah (plural) khat sang-a tamzaw genna nazang tawntung hi. Tua pen numei naupang leh mi-nautang eite aadingin sang lua ahihmanin , laisiangtho sung kigen bang, eibil sungah kitelthei ciangtawh kikup ding ihi hi.\nLeipiancilin [Pa, Tapa, Khasiangtho] naseemkhawm.\n“A kipatcilin Pasian in van leh lei a bawl hi.—Tua ciangin Pasian Khasiangtho pen tuipi maitangah gamtangin uapsuk pah hi.” Genesis 1:1-2.\nHihmunah Pasian leh Khasiangtho nih hong kilang hi. Nungzui John in, Leitung a bawl laitakin a Tapa Zeisu zang hi, ci-in hong hilh leuleu hi.\nSee also ADRA President: “Poverty Plants The Seeds Of Religious Violence”\n“A kipatcilin ‘Thu’ a om hi. ‘Thu’ in Pasian tawh a omkhawm hi. ‘Thu’ zong Pasian mah ahi hi. Acil pekin ‘Thu’ leh Pasian a kibang uh hi. Nakhempeuh peuh Ama bawl hi a, Ama lo-a kibawl na khatbeek’ omlo hi.” John 1:1-3.\nPa in thupia, Tapa ahi Thu in seemkhia, Khasiangtho in keem, ci-in siangtakin kimuhi. Leitung a bawl laitakin Thum Kipawl Pasian in naseem uh hi. Pa, Tapa, Khasiangtho thumte pen amau panmun ciatah manlah mahmah uh hi.\n“Vangtung ah, Pa, Thu, Khasiangtho ciamtehna thum om hi. Hih thumte kipumkhat hi.” 1 John 5: 7.\nPawlkhatte in hih ‘khat’ cih kammal naklak lua-in mipumkhat bek dingin bulh pah uh hi. Adangdang tawh saikak leng tua bang hilo hi. Ukna aana power kibangin zangkhawm, policy leh lungsim pumkhatin om, cinuam ahi hi.\nZeisu tui kiphum laitakin, vantung panin nakpi-in ki-uapsuk hi. Pa leh Khasiangtho in naseem uh hi. ” ” Zeisu tui a kiphum khit phetin, tuisungpan hong paikhiat laitakin, vantung kihongin, Pasian’ Khasiangtho vakhu bangin hong tuaksuk kamu hi. Tua ciangin, van pan aw khat hong ging a, ‘ hih in, keimah hong lungdamsak ka it ka Tapa ahi hi,’ aci hi.”Matt 3:16-17.\nThum kigawm Pasian innkuan hiah hong kilang hi. Zeisu in a pumpitawh tuiphumna la hi. Khasiangtho Pasian in vakhu bangin cing hi. Van panin Pa in a Tapa ahihna pulak hi. Hi tungkan a telzaw-in Pasian hong kipholak theilo ding hi.\n“Note pai unla, minam khempeuh tungah thuhilh un. A umte Pa min, Tapa min, Khasiangtho min tawh baptize un.” Matt 28:19-20. Vantunggam lut nading geelna pen Zeisu kia nasep hilo hi. Pasian Zeisu Gumpa tavuan ladingin sawl hi. Tua gumpa a um khempeuh vantung innkuan sungah seal tumin sanna kibawl hi. Tua pen Pa, Tapa, Khasiangtho min tawh vantung innkuan kisuak thei ahi hi. Step by step a, kalsuan kul hi. “Zeisu bek” ci-a tungkhutt’ ngengngang mawk tawh hikhin lo sam hi.\nSee also Lungdambawl Thu ~Gelh- Dr Lian Muan Kim\nTuiphumna tuamtuam a om zelzul hangin kamsang zuau, thuhilhzuau om ding, cisese lo hileh, khat peuhpeuh izat hangin phamawhlo kha ding hi. Ahi zongin Zeisu kineih, kamsang kineih, thuhilhzuau tampi hong paikhiazo hi, cimawk ahih manin,Pasian kammal laisiangtho tektekmah tawh din tinten ding ahi hi.\nVantung kilaktoh leh tulaitak:\n“Hih leitung tawh kikhenin nangkiang ka hong pai ding hi; ahi zongin amaute leitungah omlai hi. A Siangtho Pa aw, keima tungah nong piak amaute hangin namin a kipna dingin; eite in pumkhat ihih mah bangin amaute zong pumkhat a suakna dingin.—”John 17:11,\n“Amaute pumkhat a suaktheih nangin; Nang sungah ka-om a, kei sungah nang nong om mah bangin, amaute zong eite sungah hong omtheihna dingin ahi zongin; “vs21\n“Leitungmite in nangmah nong sawl kahihnathu a theihna ding un , kangen hi. Eite in pumkhat ihihmah bangin amaute zong pumkhat a suahna dingin, kei tungah nahong piak vangletna , amaute tungah kapia hi.” vs22 [John 17;11,21,22.]\nPumkhat suak cihpen mi-pumkhat gen hilo-in lungsim khat, ngaihsutna khat gen nuam ahi hi. Pa tawh kikumin, Pa kiangpan thukimna la tawntung hi. Pa leh Tapa sepkhiat nakhempeuh Khasiangtho in nakeem, nacing nakhansuahto hi. Nungzuite pumkhat suahna zong mihonpi lungsim kikhat ding, kithutuak ding deih ahi hi.\nChristian sungah a tampite in ei lungsim utlamlam atum-akakin laziauziau-in, Khasiangtho mintawh tuiphumna e, Zeisu minbek zangin tui kiphumtawh e, om zilzul uh hi. Pasianthu leh Zeisu thuhilhna pen tua bangmawk a zat ding hilo hi. Zeisu vaikhakna mah sihsan zaw leng muanhuai pan ding hi.\n”Kei nong it uleh, kathukhamte nazui un. Tua ciangin keimah in Pa kiangah kangen ding a, amah in note tawh a tawntungin a hong omtheihna dingin, Huhpa dang hong pia ding hi. –John 14:15-16. Zeisu vaikhakna khempeuh ah, thukham langpanna khempeuh ‘agalpa nasep hi,’ ci-in gen hi. Ama thumangte pen Khasiangtho kipia ding a, thunialte ngah kha pen, khanin hipah ding hi. Khasiangtho pen nungzuite in thukham a zuihzawhna ding Huhpa ahi hi. Thukham bei leh Huhpa kisapna bang ommawk ding hiam?\nSee also Hehpihna Thukham\n“Pa kiang pan a hong pai thuman-thutak tawh kidim Khasiangtho ahi,Pa kiangpan a ka hong sawl Huhpa Khasiangtho hong tun ciangin, keima thu tetti hong pang ding hi.” John 15:26,\nZeisu in Pa kiangah ngen ding a, Pa in Khasiangtho pia ding a, tua Khasiangtho a nget Pa in a piak pen Zeisu in sawlin , eite tawh hong omkhawm ding ahi hi.\nVantung Kumpi tokhom\n”Ka et ciangin kumpi tokhomte hong kikhia suk a, Taanglai Mipa a tu kamu hi—-Ka et ciangin mihing Tapa tawh kibang mikhat meiilom tuangin, Taanglai Mipa kiangah hong pai hi. ” Daniel 7 :9, 13.\nKumpi tokhomte hong kikhia suk, ci ahih ciangin, tokhom tung aa tu ding khat sangin tamzaw hi, cih i thei hi. Tua Taanglai Mipa kiangah mihing Tapa meiilom tuangin hong pai cileuleu ahihmanin Pa leh Tapa pen mipum khattuak a om ahina kitel hi. Khat leh khat kikawm uh, kithuza uh, cihpen mittang tawh kimu gen ahi hi.\nStephen a kidenlupna-ah a sihma-in, vantung kihong a, Pasian taklamah Zeisu tu mu hi.” Acts 7 :55-56. Pasian taklamah tu om ahihmanin kumpi tokhomte acihpen Pa, Tapa, Khasiangtho Pasian mi-thumte tutna gennuam ahi hi.\nThuman kante aadingin hizah pen kicing mahmah lel hi. Pasian langpangte in bel tel ngeilo ding uh hi. Sehnel tunga innlampa bang ihihloh nangin Topa vaikhak thute kiciantakin kan ni. Khasiangtho in zuih zawhna tha hong pia ding hi. Mihing pen perfect ngeilo ding hi. Ahi zongin, thuman nial, thunial ihihloh limlim ding thupi hi.\nA simkha sanggamte tungah Topa Khasiangtho in hong tutpih henla, mit hong honsak tahen.\nPr Thang Siangh\nEvents Schedule | Amazing Facts\nTanu/tapa neite theih ding thu\nTags: Articles, Pr Thang Siangh\nPrev post Sharing Scripture, May 19-25 | Adventist Today\nNext post Law Enforcement: Alleged Adventist Sexual Abuser Turns Himself In After 23 Years


url: =Philippines ah IS migilo te’n sanginn khat buluh in sangnaupang honkhat Hostage in man :: ZOMI DAILY\nPhilippines ah IS migilo te’n sanginn khat buluh in sangnaupang honkhat Hostage in man\nposted on 21 June 2017 at 11:15 am Lomkholna: News, Philippines, Sawltak, World\nSouthern Philippines gamsung aom am sanginn khat IS migilo te’n buluh uh a, sangnaupang honkhat Hostage dingin manuh cih Reuters pan kiza hi. Tuni Wednesday zingsanglam in Marawi City tawh aki gamlolualo khuasung khatah thupiang hi a, hih Marawi City ah IS migilo te leh kumpi galkapte pen abeisa khakhatval hunpan in akido ngekngek uh ahihi.\nPhilippines Police te genkhiatna ah thautawi pasal tingteng mi 300 bangin Pigcawayan khuasung aom sanginn khat buluh uh cihi. Tua thautawi migilo te lakah Bangsamoro Islamic Freedom Fighters (BIFF) kici thautawi migilo kipawlna tezong kihel uhhi.\nPhilippines leitawlam aom tuikulh khat ahi Mindonao Island tungah thupiangmah hizel hi. Buaina apianna pen North Cotabato Province sung aom Pigcawayan khuasung sanginn khatah ahihi.\nPigcawayan khuasung aom Police Chief khat ahi Chief Inspector Realan Mamon in Radio panin agenkhiatna ah BIFF kici migilo thautawi te’nzong kumpi galkap tetawh kidona ah hongkap uh cihi.\nSanginn khat buluh uh a, khuasungmi pawlkhat zong kihelding uhhi. Sangnaupang bangzah leh khuasungmi bangzah kiman cihpen aki kanciansan laitak hi ci’n Chief Inspector in genkhia hi.\nMarawi City sung galkidona Video:\nPigcawayan khuapen Marawi City panin tai 120 khawng hi a, BIFF migilo galkap te tampi abusahna uh ahihi. Philippines galkap tetawh Marawi City sungah abeisa May 23 ni akipan kido ngekngek uh a, mi tampitak in sihlawhkhin hi.\nPigcawaya Town Major Eliseo Garcesa inzong asi aliam bangzah cihpen Information akician in ki ngahzo nailo hi ci’n Philippine Radio ah genkhia hi.\nRelated: Marawi City kidona ah Australian Journalist khat agawl ah thautang lutin silo bilbel\nZanni Tuesday ni in kumpi galkap te’n galvanleng leh leilam panin galkap honkhat in Marawi City sungteng kap ngekngek uhhi. Kumpi galkap te’n tukalsung in Marawi City sungah IS galvai siansaksawm cih kiza hi. Sawltak #zomidaily\nPrevious: Malaysia gamsung ah nausuakding te’n atheihhuai Poliklinik Ikhwan\nNext: Facebook Like tampi ngahnop manin naupangkhat inndawn pan khailenglang\nMalaysia, Banting innsung ah mi 4 aki haltumvai Update themkhat\nTrump in US Presidential Election ah Russia akigolhna thu a uplahna thu gen ~ TK Lian\nUi photo khat hangin Russia ah pasal khatin alawmnu Acid buakin meitawh hal ~ ZD\nKum Za Khat Laisim Minam ~ Hau Za Cin


url: =Global Zomi Idol vai kuppihna ~ Sia Lang Khai :: ZOMI DAILY\nGlobal Zomi Idol vai kuppihna ~ Sia Lang Khai\nposted on 13 July 2015 at 11:36 am Lomkholna: Langkhankhai, News, Zomi\nKo Kawlgamte in Youtube kihong theilo, alasak uh zakha zolo ka hih man un lasakna tawh kisaiin genpih theih bangmah omlo hi. Mungpi pen kei kiang ELS ah hong kahlaiin a’aw leh lasak dan hoih mahmah ka sa hi. Kapno leh amah pen ka sangnaupang sung ah muanpen leh aw picing mahmah khat a ka tuat hi. Mungpi GZI akhatna nngah akicih ciangin ka lungdampih mahmah hi. Apiate in zong asiampen mah apiak hiding hi ciin ka ngaihsun hi. GZI akineihzawhna hangin avaihawm makai leh judge semte zong thupi ka sa hi. Mailam ah kumsim abawlzo dingin Pasian in Zomite thuoha hong pia hen.\nTuhun pen internet hun hi a, ipsim om thei nawnlo, ipsawm leng kilang semsem hi. Nidangin deihsakte kituambawl thei a, tuin tua bang om thei nawnlo, leitungbup pan minute khat sungin thu khempeuh kithei ta hi. Tuhun pen makaite kidop hun hita a, mipi aw leh mipi muhna zong ilak hun hita hi. Ahi zongin agamlapi a omte muhna sangin aphual a omte muhna leh judge dinga ikoihte muhna mah manpen veve ahih manin amau khentatna mah izuih kul hi.\nMipi like – comment zong tampi om hi ciin izak manin Zomite hibangin aciangciang agamgam ah om ta, leitungbup pan kizeel ta ihih manin angtan huai mahmah ta hi. Akuppih thei mi tampi om ta ihih manin Zomite muanhuai semsem ta hi cih kithei hi. Makai pawlkhat in mipi lak pan thuthei pawlkhatte in hici zawdeuh leh acih ciangin alangpang sa pahpah mawk uh a, koicisa na hiam cih omloin ngaihsut piakna aneite nawlkhin pampaih uhi. Gam leh minam picingte in hici zawdeuh acitheite thulak dotbawlin akisap leh amau mapan theihna ding mun om tase kei leh vaihawmsak uhi. Ei Zomite bel, ei bek mah lian velval ding, kuamah makai ukna ah behlaplo ding acilai omtuak ka sa hi.\nAtawpna ah Bawhlung suihna ah phitmut thu atawpna ahih bangin la kidemna ah judges thukhensatna atawpna ahih manin tukum isansiam ding leh akipiasa bangin ikiman diamdiam ding hoih ka sa hi. Ahi zongin nidang ciangin ko thu hi cipah lenlan lo a, mipi muhna zong makaite in ilak theih hun ding hita hi.\nNidangin ulian makai khat in aktal san (red) pen akang (white) hi acih leh himah icihlai om a, tuhun ciangin asan pen akang hikei ciin kinial kigen thei ta hi cih phawkin Zomite kimakaihzia mahmah khel ta leng ut huai ka sa hi. Makai pen India te in lampi- lamhilh ci uh a, alampi ding hilh bek hiin aana power neihna zang hilozaw napi Kawlgam background neite in Kawl galkap kumpi thatang ukna mah zuiin makai thunei hing, Kei cih bangbang aman hi cihna lungsim panin mipi pankhop theihna dingin lampi hizaw talehang mipute tawh ikituak ding hi cih kei muhna kong gen hi.\nZomite comment pia thei100 phia om ta cih ka muh ciangin Zomite khantohna ding adeih leh makai thei ding tampi om ta hi ciin lungmuanna ka nei hi. Makaite cih bangbang kuppih la hilo – HE HE cih det hun ding hilo hi. Lam pai khawm nih amasapa apau kinawh lua leh kihtak huaisa ahih manin agen khempeuh anunga azuioa in -He He He – ciden ahih manin amasapa in, ‘HE DING HIDEN ZEZEN KEI VEH AW’, ci bilbel hhihtuak hi. ‘He’ cih bek hitheilo a khatveivei ‘hilo, hici zawdeuh leh’ icih theih ding kisam hi ciin GZI lungdampihna leh mailam kalsuanzia ding kei muhna hong oulak ing. Khialhnate kimaisak ni.\nSia Lang Khai\nPrevious: 10000 Sanga Tam Zaw (10000 reasons by Matt Redman) ~ Hau Za Cin\nNext: I hihna bangbang tawh i Pa’ kiang zuan ni\nLaaitui’ gam leh singkung


url: =GZA ka muhdan pulakna (Khup Khan Thang) :: ZOMI DAILY\nGZA ka muhdan pulakna (Khup Khan Thang)\nposted on 19 June 2011 at 6:24 pm UTC+9:30 Lomkholna: GZA, Khupkhanthang, News\nGZA (Global Zomi Alliance) ka muhdan pulakna (Khup Khan Thang)\nLeitung mun tuamtuam aom Zomi khempeuh, GZA, GS Dr. Chin Do Kham hong thu tangkona, kuamah-in, kuppihlo, kidawnglo, ki weephanlo (Comment or criticize) ciangin, Zomite kuamah lunglutlo (Interest lo) aitam maw? ahih keileh kipawlpih sawmlo maw ka na cici hi. Tulsa khua-ah Press Conference a ki bawl lai-in, Sia Do Suan Mungin, “Zomite adingin, kimat kihen, kolbulh khaukhih, zong a thuakngam dingin, ka kipia uhhi.” a ciih khit nungsang kei zong aa nung uh a zui ngam dingin ka kipia hi. Tua mah bangin, kei ngaihsutna te zong sungin, kuppih dingin ka ngaihsunsun hi. A hihhangin, makaipi pawl khat-in hong telkhial thei dinguh ahih manin, ka kipan ngam kei hi.\nA hizongin, GZA President pu-in Singapore pan aa, thugen, hong hopihna, July 25, nitak nai 11.00 pawl-in ka ngai kha aa, ama hong zawtna dung zui-in, a gal etet bek hilo-in, bangbang hi leh ka lungsim sung aom teng kuppih ning cih ka khensat hi. Theihlkhialh, zakkhialh, muhkhialh aom leh hong hilh kik un.\nKei muhdante anuai a bang ahihi.\n1. Hih ih makaipi 5 teng pen, CCJ pan aa, kitel ahih mah bangin, ahun, amun leh khuahun pai zia zui-in, Zomi buppi tel mah bangin ka sangsiam/thei hi.\n2. Hih makaipi 5 tengin, Singapore pan aa hong gualhkhiat uh, Standing Committee (Sub Committee) 15 tengpen, tuhunteh information technology hoih mahmah a, minute khat sungin Leitung bup thukiza thei lel ahi teh, leitung bup Zomi te hong kuppih/hongdot bawl le uh hoih mahmah dingin ka um hi. Tu-in, Zomite kihelna/ki thudotna (Participation, Consultation) omlo tawh kibang hi. Mi 5 khuaksang Zomibup khuak hoihzaw kha ding hi.\n3. Tuni ciang dong Standing Committee 15 teng, hih teng hi cihna leitungbup Zomite theihsakna omlo ahih manin, Transparency (Kawlpau-in, Pwenlin Hmut) om kasa kei hi.\n4. Hih Standing Committee member makai ding teng na SEH (Kei leptawm, phuahtawm kammal hilo a nuai-ah Sia Do Kham thupulakna pan ka lak hi. “SELECT and APPOINTED” cihna hi.) na uh nakhial khin zo uh hi. Banghang hiam na’ cih uh leh, no maakaipi 5 teng zong mipi/taangpi-in, kong tel(Elect) mah bang un,Standing Committee Member teng zong ko mipi/taangpite nong telsak ding-uh ahihi. Mipi/taangpi dotna, kuppihna omlo aa, no’ tengin na SEH tawm uh pen, Democracy paidan tawh kituak lo hi. Mipi thagui thatang, neisa lamsa, sum leh paai mah kimuang kisuang a hih ciangin mipi/taangpi mahin tel(Elect) ding hoih kasa hi. Mipi/tangpi thuneihna (Power/Voice) omlo, tan’ hamphatna (Human right) omlo hi.\nTuni dong mi kuateng kuateng kaseh uhhi, cih pulakna omlo-in, a mau SEH mimal tengin, nong sang zo diam? cih dongsim zasak sim-in, asan’ zawh ciang bekin, kithei pan hi. Amau zong khat leh khat kua teng ii hiam? cih zong ki theilo-uh hi. Kawl kumpi Military Intelligence (MIS) te miseh dan tawh kibang hi. A SEH teng beek uh hih teng hi ei, mipi/taangpi-in bang ci nasa uhhiam? cih dotna beek hong nei lehuh, a’hoih ding hi ven.\nTulsa Press Conference lai-in, “Bang ding aa, Standing Committee Member ding, Zomi tangpi tangta te tel(Elect) saklo nahi uh hiam?” ci-in ka dot leh, GS pa Dr. Chin Do Kham-in, “Tua bangin mipi tangpi tangta tel sak leng kei khangin zong kizo kei-in teh” ci-in hong dawng kik hi. Tuhun, Global Village a kicih hun, Information Technology hoih/sang mahmah aa, minute khat sungin, leitung mun tuamtuam aom Zomite thu kiza thei hi hang.\nZomi te’ Internet group teng panin, Standing Commiittee Member ding, Zomi tangpi tangta tel sak leng kha khat ( One month) zong sawt/kaai-in ka um kei hi. Tu ma kum 50 lai (Half A Century) lai-in, Zomi mee-kuang lui ding te-in kha 3 pan kha 6 bang campaign pai-in, Zomi tangpi/tangta deih MP, meekhia/vote sakin tel zo uh hi. Tuhuh teh khangkhat a telzawh sawmlo ih hi leh, tel dan ding a theilo maw? or dictatorship zat nop man’ aa theilo ki neih maw? khat zaw saangsaang hi zaw ding hi.\nAtawpna ah, Standing Committee Member ding, mi hihteng hihteng SEH ung, mipi/taangpi-in bang ci na’saa uh hiam? ci’in hong dong beek le uhcin’; noteng-in candidate ding moninate aa mipi/taangpi a telsak (Vote) tawh kibangin, mipi/taangpi kihelna (Participation) zong hipah aa, rights neina zong hipah hi. Democracy tawndan tawh zong kinai zawlai hi. No sepdan pen, Revolutionary Council Chairman pa, U Ni Win in, aa Ministers ding teng a’maa thu aa, a’seh tawh kibang hi.\nNaa 5 mah vua tukhawm lilia aa na’ seh mah uh maw? theihnop huai ka sa hi.\n5. Sia Do Suan Mung simlo Kawlgam University kah ngei omlo a, nidang Zomi University sang naupang te kuateng kuateng-in, ihgam ihlei leh ihmi-nam ading bang na’ sep ngei uhhiam cih zong thei kha kei le uh kilawm hi. Tua bangaa nasem, maapang ngeite pawl khat bang tu aa standing committee sugah SEH huai mahmah hi.\nGtn: (1) Dr. James Suan Za Dong: Tulaitak aa ih Zopuan, Zonik zatpi pen, a zepdan Tedim khuakiim khua tengah en kawikawi-in, a’maan design bawl a’, Yangon, Tamwe-ah gaan sak pah ngiat hi. Sum leh paai ban-ah, hun leh thatang tambei lawh lua ahih man’-in, aa sang lai bang kum khat kiat lawh zawzen hi. 1968 kum-in, Tedim khua khangno teng kaikhawm-in, Lawibual mong pan, Sakollam mong ciang Phuitong kung (Singno kung) suanpih hi. Kaptel khua Hydro-power ding a’ vaihawmsak ban-ah, singkungno suan ding zong nakpitak-in vaihawm lai hi.\nGtn: (2) U Thant kivui ding vai-in, University sang naupangte leh Kawl kumpite U Thant luang kituh-in, buaina nasia tak om hi. Yangon khua bup galkap te-in, sun leh zan cingin kua mah kivakkhia, kipaikhia ngamlo hi. Tua galkapte ngongtat/gam’tat mahmah aa, mi kongzinghpial a muh khempeuh uh maan-in, alu/ asam mettol sak hi. Galkapte kimudah mahmah hi. Tua galkap te’n a uniform ban-ah Chin tit (No. 1 Chin Battalion) batch kisuangsak hi. Kawlgam mi khempeuh-in Chin/Zomi galkapte ci-in lipkhap mahmah aa, Chin/Zomi kimuhdah mahmah hi.\nA hih hangin tua galkap te Chin/Zomi hilo-in, Kawlte vive hi. Kawl Galkap kumpi-in, Kawl Civilian te-in, Chin/Zomite hong lipkhap/muhdah nading aa, abawl kaltang hi. Hih kisuktuahna thu hoihlo pen, Salai Kip Khaw Lian-in, Kawlmi, mi namdangte tel na dingin, luangkhaam-in, Bandolla panchan (Bandolla Square) ah mipi tungah leh RIT Assembly Hall-ah Minister te tungah phisian na nei hi. Dr. James Suan Za Dong leh Salai Kip Khaw Liante anih un, Kawlgam Federal System tawh ki-uk nading hanciamna hangin 1972/73 kum-in Sin-Phyu-Daw Operation tawh mat leh hen thuak uhhi.\nGtn: (3) Eddie Ngin Hang-in, American Embassy Zum Yangon ah, Chin (Kawl gam a hong kilawh dan a zang hing)te khempeuh hong kigawtna, hong deidanna vaitawh kisai, luangkhaam-in, Counselor pa’ laikhak tawh na’phil-gawp, na’nuaaigawp aa, Chinte hong bawlsia American Embassy staff nih bang zakiat lawh hi. Tua khit a kipan Chin buppi (Ei Zomi te zong kihel) Ameican Embassy zum sungah oltak kilut thei pah aa, VISA zong oltak kingah ziahziah pah hi. Tua hang aa, VISA oltak aa ngah Sia pawl khat-in kei a’ pen Pasian hong tuampiak taktak hi. Miracle hi ci-in teci pang zawlai kici hi. Tua ban-ah, Manglai mah thupi sak nuam ding ih hihteh U.S.A gam pan, “Teaching English to Speaker of other Languages” tawh M.A. Degree a ngah Eddie Ngin Hang bang zong SEH ding kilawm kasa hi\nAmau teng thum bang Standing Committe Member khat nangawn ah ki SEH lo cih pen, lamdang kasa hi. Secular lam tu aa na’ SEH te un, gam leh minam ading bang zah taktak luangkhaamin kipia ngei hiam? asepna te uh hong pulak un, theih huai hi.\nGtn: (4) ZRDC President pa, Pa Vum Nang bek na SEH kha uh hia?\n6. GZA pen Biakna lam bek kipawlna hilo a hih man’-in, Pastor tampi SEH ding hoih kasa kei hi. Bang hang hiam cih leh; Khua khat ah Pastor nih a om leh Pawlpi nih ompah, Zomite khennih sauh pah, Pastor thum a om leh pawlpi thum ompah, Zomite khen thum kisuah pah hi. Zomi te kipumkhat nading hong haksa zaw ding hi.\n7. Gam leh Minam ading a kiphuan GZA ahih mah bangin, gam leh minam adingin maa a’ pangngei, a’ semngei mikhat, na ettheihloh pa/nu ahizongin, or na galpa/nu ahiphial zongin, nasep khoppih ding aa, na’ SEH veve ding uh kilawm hi. Makai picing naa hi. Standing Committee Member a ki SEH mimal khat ciat ii, ihgam leh ihminam ading aa, asepte uh tangpi tangta theih dingin hong pulak un. Thei nuam hang!\n8. GZA tawh kisai sepna te, mipi/taangpi tungah pulak ding mikhat (Speaker of the GZA) officially in seh ding kisam hi. Gtn: Kawlpi aa, Bishop pa leh Dr. Gin Khan Khaul tawh Standing Committee member te kimuhkhopna, Rev. Pau Khan Khai-in net sungah suaksak hi. Amah a tangko dinga commmittee tengin, tavuan/mawhpuak a kipia mah maw? Ni dangteh ih thusim te control na haksa ding hi. Kipawlna paidan hilo hi.\n9. Dr. Gin Khan Khual London aa, interview na-ah agen mah bangin, hih vaihawmna khempeuh Leitungbup Zomi Innkuan (LZI) maa kaai pawl khat leh Singapore Zomi Innkuan maakai pawl khat te tawsawnna, phuang khiatna leh thuneihna a hih mah bangin, Zomi dangdangte kipawlna a hi, Zomi Association te, Zomi Center te, Zozum etc.. te zong thu kikuppih, dot bawl ding kisam ka sa hi.\nKamsangpa Nathan in kumpipa Davuih akhialh nate va gen ngam kei leh kumpipa Davuih khial zelzel kha lai ding hi. Tua hileh Itazila mibuppi-in, ciamsaitna, genhtheihna thuak taktak ding uhhi.\nHih kong lai-at tawh kisai hong kuppih nuam na om uh leh U.S.A. Central Time 8.00 to 10.00 PM kikal hunin, ka residential phone (405) 321 6204 tawh nong kuppih thei hi. (GMT -6 hour hi.) Zahtakna lianpi tawh, Khup Khan Thang (5104 Ladbrook Street, Norman, OK 73072, U.S.A.)\nPrevious: Suahtakna, tanh kikimna leh Pinlong ~ Tual Khan Suan\nNext: Sabbath le Sunday thu ~ Thawn Tuang


url: =Puuksakna tawh kisai theihhuai thu ~ Rev. Fr. Damian Dal :: ZOMI DAILY\nPuuksakna tawh kisai theihhuai thu ~ Rev. Fr. Damian Dal\nposted on 16 July 2015 at 1:28 am Lomkholna: Article, Biakna, DamianDal\n“Puuksakna” ahih kei leh “puukna” pen Khasiangtho nasepna in angaihsun mitampi omhi. Laisiangtho sungah Khasiangtho in mite anunglam ah puuksak hi cih honghilhloh na thu theih masak ding athupi ahihi. Hihthu tawh kisai in, Leon-Joseph Cardinal Suenens, former Head of International Charismatic Catholic Renewal (ICCRO) ii agelh laibu ibulphuh dinghi. Ama laigelhna sungah, puuksakna asem pawltuamtuam pan Pastor tampitakte tawh maitang kimu in adotngiat akanngiat thute, laitawh dongin, adawnna uh leh amahmah in amuhkhiat thute ahihman in, atheihhuai mahmah thutampi honghilh hi.\nAmasa penpen in kuate puukthei hiam cihciangin, mi akua mapeuh puukthei lua hi. Ahizong in, kua te puukphadiak hiam cih thu in athupi akhat ahihi. Apuukphadiak mite in,\n(i) Numei te tampen in puukpha diak hi.\n(ii) Lungsimnatna, lungkhamna, buaina leh lungkiatna anei mite.\n(iii) Midangte tungah mudahna leh thangpaihna anei mite.\n(iv) Haksatna thu khat peuhpeuh thuakin, tua haksatna pan suahtakding hanciamciam napi in, asuakta zolo mite (gentehna in, nupa kal kilemthei lo te, innkuan sung abuaiden te).\n(v) Khat veivei kum 18 cingnai lo naupangte puukthei hi. Ahizongin tuabangnau pangte tam puuklualo hi. Tuabanga naupang puukte in innkuansung nuntakzia haksa asa phadiakna, aki taaitaai, aki hawlhawl, akhasiasia naupang te hithei phadiak hi.\n(vi) Pumpi natna sangin, lungsim tawh kizop natna nei mite. Lungsimtawh kizom natna te lakah gentehna, gilpi uum natna, luvaivai, lutang nangetngut den, mang sia mandenden, cihkhempeuh kihel hi. Theihdingin, hibang natna te khempeuh lungsimtawh kisai hi cihna hilo in, lungsimnatna hangin tuabang natna nei omthei a, tua mite cihna bek ahihi.\nBangci puukhiam cih enleng, amai lama tuukcih omngei lo zaw in, anunglam vive ah tuukzaw uhhi. Nungpuuk cihciangin, ei le ei kilel cihna hi a, i zawhloh khat in hong puuksak cih na thu ahihi.\nTuabang puukna hangin bangthu hongpianghiam?\nTuabang a apuuk mite pawlkhat in, amaute lungsim gimna, natna pan kadam uhhi ci uhhi. Pawlkhat te in ahihleh kawngna, gilpina, lutangna cihte pan kadam uhhi cithei hi. Pawlkhat te leuleu in ahihleh, mudahna, hehna thangpaihna kanei nawnkei hi ci in tetti pangthei uhhi. Pawlkhat in ahih leh lungnop acih in nuamin, bangmah tawh gentehtheih lohding lungnopna kangahhi ci thei uhhi.\nAdangpawl khat leuleu in ahihleh, kisikikna lungsim ngah in, pawlkhatte in Laisiangtho simnopna tha thungetnopna tha thak kangah uhhi ci in, genthei pen uhhi. Pumpi natna (physical healings) adamlian ci in, tetti pangpen tawm mahmah in, zong tua bang tetti pangte zong, tetti apanzawh khanih kiimkiim bek dam ci in, tuakhitciang angei mah ngeikik zaw hi ci uhhi.\nLaisiangtho sungah tuabang puuksakna thu om hiam?\nLaisiangtho sungah tuabang puuksakna thu kigelhna i mu kei dinghi. Topa Jesu ahi a, Paul hi in, Peter ahi a, nungzuipite khat peuhpeuh in ahizongin, mi apuuksakna thu Laisiangthosung ah nakigelhlo hi. Pentecost pawini in Khasiangtho kumsuk a, ahizongin, nungzuipite leh thu um mite puuk hi cih thu naki gelhlo hi (Sawltak 2).\nKhupna: Puukna in Khasiangtho nasepna hi masa lo in, lungsimthu tawh akizop nasepna namkhat hi cihthu ahihi. Rev Fr. Damian Dal\n Leon-Joseph Cardinal Suenens, A Controversial Phenomenon: Resting in the Spirit, (Bublin: Veritas, 1987).\nPrevious: Dr. Chin Do Kham kiangpan kangah khanlawhna – Part 2\nNext: Tulaai Leitung Thuthang Tuamtuam Updates July 15, 2015\n29 July 2015 at 12:22 pm\nLai Siangtho siksan khol lo gamtatnate kikal tuak ta maw? Rev Fr. Damian Dal’ gen pukna tawh kisai thu pen a thudik hi a, tua mah bangin David Khup’ dotna zong a maan mah hi.\nDavid Khup says\nLaisiangtho sung ah Khi thu nget na a ki zat ding in sawl na a om na mun nong gen thei dia? Mary tungah thu na ngen un, Mary tung tawn in thu na ngen un a cih na laisiang tho mun zong nong gen thei dia?


url: =Uhh!: Fuck Me Renzie Ongkiko! Fuck Me!\nmiss universe Barry Belda Otenatela in WWW.BARRYBELDAOTENATELA.TV


url: =Video: CNN sheds light on transferring treasures of Tutankhamun to Grand Egyptian Museum - EgyptToday\nVideo: CNN sheds light on transferring treasures of Tutankhamun to Grand Egyptian Museum\nWed, 12 Aug 2020 - 12:25 GMT\nTutankhamun, The Golden King - ET\nCAIRO – 12 August 2020: Under the title "From the Cairo Museum in Egypt to the Grand Egyptian Museum, A Journey of Tutankhamun's Treasures", the international news network CNN shed light on the treasures of Tutankhamun, after being transferred from the Egyptian Museum in Tahrir to the Grand Egyptian Museum in a video depicting the restoration of the Golden Pharaoh's holdings.\nThe video also presented a number of live shots that highlight the museum’s workflow mechanisms, the restoration of the exhibited artifacts, and the latest developments in the museum in preparation for its opening in 2021.\nThis is in addition to pictures from the site of discovery of the tomb of the Golden Pharaoh Tutankhamun, as well as shots of the exhibition halls, the grand stairs, and the foyer where King Ramses II statue is placed to receive visitors.\nThe video also presents interviews with a number of restoration operations officials and shows clips of some of the treasures of King Tutankhamun, which are currently housed in the Egyptian Museum in Tahrir


url: =Top 7 Hotels in Laem Phak Bia, Ban Laem District | Traveloka\nBan Laem District (11 Hotels)>\nLaem Phak Bia (7 Hotels)\nBan Laem District, Thailand · 7 hotels available\nPopular Laem Phak Bia Hotels\nWhen you stay at Chomtalay Resort at Had Chaosamran Beach in Ban Laem, you'll be on the beach and convenient to Chao Samran Beach. This beach hotel is within the region of Puek Tian Beach and Phetchaburi Rajabhat University.\n7/6 Moo 4, T. Lampakbia, Baan Iam, Phetchaburi, Laem Phak Bia, Ban Laem District, Phetchaburi, Thailand, 76100\nCheap hotels in Ban Laem District\nCheap hotels in Laem Phak Bia\nOther star hotels in Laem Phak Bia\n5-star hotels in Laem Phak Bia\n4-star hotels in Laem Phak Bia\n3-star hotels in Laem Phak Bia\n2-star hotels in Laem Phak Bia\nOther hotels in Laem Phak Bia\nLuxury hotels in Laem Phak Bia\nBest hotels in Laem Phak Bia\nOther Popular Hotels in Laem Phak Bia


url: =UNHCR Senior Officers leh Malaysia kumpi thunei te kimukhawm :: ZOMI DAILY\nUNHCR Senior Officers leh Malaysia kumpi thunei te kimukhawm\nposted on 14 November 2014 at 11:49 am Lomkholna: Malaysia, News, Refugee, Sawltak\nUNHCR (United Nations High Commission for Refugees) zumpi omna Geneva Headquarter panin Senior Officers ulian pawlkhat leh UNHCR Regional Office omna ahi Bangkok, Thailand pangin Officer pawlkhat Malaysia hongzin uhhi. Tua UNHCR Senior Officers tengin Malaysia gamsung aom kumpi thunei Ministers leh Government Officials tetawh ki mukhawm uh a, thukikupna nei cih Bernama News pan kiza hi.\nMalaysia gamsung ah Refugee leh Asylum-seeker mi 150,000 bang UNHCR in ciaptehna Registered pia uh a, tualak ah 93% pen Kawlgam pan\nahihi. UNHCR te’n Kawlgammi in aki ciamteh sungah Rohingya Community zong kihel a, tulaitak adiakdiak in Rohingya numei te leh naupang tepen UNHCR in abuaipih, alunghimawhpihdiak laitak ahihi.\nUNHCR Statement abawlkhiatna ah, gamtuamtuam ah Refugee te omzia hoihtak kankhia in, bangci bangin hutkhiat theihna omdinghiam cih akantel laitak hi ci uhhi.\nUNHCR Officers te leh Malaysia kumpi thuneite akikupkhopna sungah adiakdiak in acimawh athanem phadiak Group te bangci bangin International Protection piatheiding cih kikupna nei uhhi. Tuabangin UNHCR te lunghmawhdiak lakah Rohingya te mahmah ciphadiak uh ahih manin, adang minam te ki masaknawnlo bekthamlo kikhiamding cisawnsawn hi. Anuai ah Manglai mahmahtawh zong nasim un.\n“During the meeting, they also discussed how to provide international protection for those groups most vulnerable, such as the Rohingya refugees, while looking at how best to manage other groups whose ongoing need for international protection is reducing.”\nAhi zongin adang minam tepen Malaysia gamsung ah nasemtheih nading “Labour Migration” ahitheidiam cihzong kikupna nei uhhi. (Gamthumna paitheih nadingpen tawmmahmah cihna hileh kilawm hi.) Malaysia gamsung a UNHCR makai alianpenpa UNHCR Representative Richard Towle in Statement sungah agenkhiatna ah tuabang in ki vaihawmthei hileh mikhempeuh adingin phattuamna omding cihi.\nMalaysia kumpi inzong agamsung ah aomsa Refugee tepen na semsakthei hileh agamsung ah akisam nasemmi Workforce kicingtuam pahding a, gamdangpan nasemding in Foreign Labour sapsap kulloding cihi.\nHih UNHCR Senior Officers te leh Malaysia Ministers & Government Officials te ki muhkhopna pen lametkai mahmah (Positive & Constructive Discussion) cihi. Malaysia Home Minister Datuk Seri Ahmad Zahid Hamidi ngiatzong kihel ahih manin, khensatna khatpeuhpeuh ah mawkmawklo khading hi. ZD Sawltak\nPrevious: Thukhel nono General Knowledge (Part 5)\nNext: EBC KL ah sapna ~ Steven Mang & Suanpu (Steven Vocal Band)\nTrump in Putin gum, US in ahih khialhna hangin mi tampimah sihlawh ci ~ TK Lian\nPa Thang Lian Hau (Kum 50) in Dallas/ Fort Worth, TX. USA pan hong nusia\nHello…. Lamka – 3 : I am a Zomi ~ Hau Za Cin\nNa lungsim tung peuhleh


url: =Tualsuak gilo om nawnlo, I khuapi Tedim ah ~ Dr. Dongno :: ZOMI DAILY\nTualsuak gilo om nawnlo, I khuapi Tedim ah ~ Dr. Dongno\nposted on 6 December 2018 at 9:28 pm Lomkholna: Dongno, News, Zomi\nRef: A CITE TUNG TU Pau Za Mung Hih Ref. Thulu’ deihna pen Tedim Tualsuak pawlkhatte-in hun khat lai-in Phalamte “Sialam” acihna agau thuak ihih manin Tedim gamin kamsiat lawh hi ci aa ‘tamlawhna’ hi ci-in ka mu hi. Adah, atamlote i hehnep ngeina ahih mah bangin hehnepna ka gen nuam hi.\nAmasa-in Tedim Tualsuak, (‘tualsuak’ hi lo, ‘T’ agol tawh) definition i theih ding thupi hi.\nTedim : Tedim khua 1889 kumin Mangkangte-in ong hal uh aa Zomi khempeuh gal tai-in ki lawi khin hi. Mangkangte leh ong tonpih uh Indian sumbukte, a la cing, huan bawl, puansawp Gorkhate leh kumpi inn lam dingin Sen khutsiamte – Zomi ahi lo gamdang minam li teng Tedim ah ong teng uh hi, Tua zawh kum sawm nih, 1910 kiim ciangin damdamin aphukhia ngam zawdeuh Zomite khatkhatin Tedim ah kumpi nasem leh ateng dingin pai ong kipan kik uh hi. Hih Zomite ten masakpeenna mun teng ‘Tedim khuakhuk’ kici hi.\nTedim khuakhuuk : 1910 pan 1950 ciangciang, tu laitak aa Myoma veng luui sung aa om, Kangphelh zum, nidang Sangpi mun pan leilulam Khuukpi (MKK Mualsuang) ciang hi aa, khua khung dingin Sikkhauto, Post Office zum lui pan khua nuai lam Sia Kam Cin Thang ( Pa Khup Cin Mang) te inn ciang, avekpi-in inn 20 kiim omna teng, “Tedim Khuakhuk” ahi hi. Aktui bang hileh, ‘Tedim tuicik’ cihna, tu aa Tedim khupi apiankhiatna leh akipatna mun, lamh kiatna alaai, navel, ahi hi.\nTedim Tualsuak: I suahna khua peuhpeuh ah tualsuak ihi hi. Tedim aa asuak khempeuh zong Tedim tualsuak hi pah hi. Ahih hangin hilai ah ‘Tedim Tualsuak’ cih leh ‘Tedim tualsuak’ ci-in, ‘T’ leh ‘t’ in ikhen ding hi. Banghang hiam cih leh ‘Tedimte gilo’ ci aa kingawh thei zeelte pen Tedim Tualsuak (1910-1950 aa suak) te hipha deuh aa, tua nung aa asuak Tedim tualsuakte ‘gilo lo’ uh ahih ciangin gawm khawm leng ki-awihuai lo, amau adingin, unfair — “zawng nek ngau-in thal puak” abat ding uh deih lohna, khualna ahi hi. ‘Tedim Tualsuakte’ pen hih ‘Tedim khuakhuk’ sung aa suak, Tedim khua ii Second generation-te, ka hi uh aa tua nung aa suakte, Third generation pan leh ong nungtunte tate(1950 khit) – ‘Tedim tualsuak’ (a gilo lote) ahi uh hi.\nBanghangin Tedim Tualsuakte gilo kici? Hih pen Tedim State High School sang naupangte sung pan aa piang kisimmawhna nam khat ahi hi. Sang naupang sung aa gitlohna, gualheuna pen bullying kici hi. Banghang Tedim Tualsuakte gualheu? Tua hun lai-in tu hun tawh kibang lo-in, Tedim khua sung leh khuata aa annek-tuidawn, puansilh-nikteen leh nuntak zia peuhmah pen, kuamatekin i theihsa mah bangin, ki-khai simtham hi. Sang ong kah uh ciangin, zong kisil khol lo uh aa, nam pempam thei uh hi. A puan uh zong nin zawdeuh pah lui zawdeuh pah, hik khawng, khak khawng zong nei thei takpi uh hi. Naupang pawlkhatte bang naptui tolhtolh thei lai uh hi.\nMi khempeuh kisimmawh lo ahih ciangin thu om lopi kisimmawh cih om lo dingin ka um hi. A simmawhhuaite bek mah kisimmawh hi ding hi. Khatvei Tedimte gilo ci aa lai a at thei zeel khatpa kidawng kik aa,“Sang kah lai in bel, naptui tolhtolh khawngte kisimmawh mah e” acih ziau pen maan thei dingin ka um hi.\nKei khangual sung ah zong agilo om mah hi. Ahih hangin khat bek ka thei lai aa, kei mahmah zong tawh ka kitawng ngei uh hi. Kei pen ka nu ka pate-in Cope Topa ong tun aa kipan Pasian na saangin, ka pa Tedim ah pawlpi makai upa ahih baan ah pawlpi tawh kisai, thu kikupna, la sinna, lungdambawlna, kum thak muakna ko inn vive kizang mun hi. Ka nu ka pate-in “Midang kuamah simmawh, nuihsan, ciing, ko thei lo ding hi uh teh” ci-in ngaat-takin ka innkuan sung thukham khutnuai pan ka khang khia hi.\nTua hi kei leh sang ah ka tutpih pa akhut ah cithak vei-in kikhuatkhuat aa, a zatui nuh kaat nam phengphang tawntungin haksa kasa mahmah hi. Asawt ciangin a khut cithak ong lawh aa ka u-te-in ka tutna ka kheel nadingin siamahte kiang ong gensak ciangin mun dang khat ah ka tu hi. Hih pen ka tutpihpa simmawhna, bullying, hi lo-in cidamna, health tawh kisai aa ka tutna mun akheel ka hi hi.\nTun bel khuatate Tedimte sangin zong hautheizaw, pil thei zaw uh aa, siangtho ta uh ahih manin tua bang om nawn lo dingin ka um hi. Hihte tangthu ong suak ta hi.\nTedim Tualsuakte’ gitlohna bang ciang taktak hiam? Tedim Tualsuakte gilo akicih hangin khua dang sangnaupangte tung cikmahin akhut lum uh nga ngei lo uh hi. A pau awsuah, ‘ciing’ ciang bek hi aa ataktakin ‘pau ciing’ cih lel pen bullying zong cih dinghi lo hi. Bullying pen, a lu kiuh sak, abil nuai sak, apang beng, sawn pai, sui, tuum, apuan uh balkeek sak, vua cih bang ciang bullying kici hi. Tua ahih ciangin gilo cih nading zong om taktak lo-in ka mu hi. “Dik lo” cih ciang bek hi leh maanpeen ding hi.\nBullying, ki simmawhna cih pen mihingte pianpih ngiat lungsim hoih lo khat ahi hi. Tua ahih manin, aneizawdeuhte-in a nei lo, a thaneemte zawhthawh bawl thei aa, apil, asiamte-in zong bangmah theilote thusim lo thei cih pen leitung ngeina ahi hi. Sang naupang sung, zum sung, zato sung, galkap sung, company sung, set-zung nasepna sung, sports sung, biakna sung nangawn ah bullying om hi.\nNa khua ciat uah zong khat leh nih om ding hi. Beh khat sung nangawn ‘Ko bulzaw ung, no adawnlam hi uh teh’ kicici-in ki neubawl zong om lai ding hi uh teh. No khua sang aa zawngzaw na khua vengte uh “bangmah nei lo mizawgte” ci aa ako zong om thei lai ding hi uteh. Hite kisimmawhna, gitlohna vive ahi hi.\nA hih hangin mikim tua bangin gilo lo leuleu hi. Tedim Tualsuakte sung ah zong, akam sung na sawk hangin ong pet lo ding tampi om hi. Tua agilo na cih uh Tedim Tualsuak nih leh thum bek hi aa, no mah bangin ko zong ‘gilo’ ka sakte uh ahi hi.\nTedim Tualsuakte hizahin gilo akici hangin, cikmahin, physical, thatang zang ngei lo-in mi awkaih ‘ciing’ cih ciang bek ahih lel ciangin anehno, akhasia baih phadiakte i hi lel kha diam ci-in khatveivei ka ngaihsun hi. Ei sangin mun dang ah suukzaw hi napi naupang ngeina ci-in gentaak sa lo uh hi. Upatvai ka sa hi.\nNa khua sung tek uh na ki-en un. Naupang gilo khat leh nih om hamtang ding aa, adik mahmah zong tampi om veve ding hi uh teh. Tedim khua sung zong tua bang mah ahi hi. Tedim bek hi lo lai hi.\nFalam Tualsuak sung ah zong om lua hi. A khuakiim aa khuatate pau, gtn., ‘Balai kai tu’, Phalam pai ding acihna kiciing uh hi. “Patal cilmul hang lei uh law”, Putek cilmul,(Bokthok acihna) ong lei ve vua, acih khawng ki ciing lua uh hi.\nHaka Tualsuakte nasiazawkaan lai uh hih tuak hi. Khua kiimte Haka apai uh ciangin, khuavak lai-in lut ngam lo uh aa, Haka khua nawl aa, Cawbuk, bawng buk omna ah khuazin ngak photin tua khit teh khua sung lut ngam pan uh hi. Tedim ah tua bang zahdong piang ngei lo hi.\nZangkong Tualsuakte : Kawl gam ah zong om lua ahihna, “Mandalay-saka, Moulmein-asa, Yangon-acua” cih paunak nei liang uh hi. “Mandalayte aw neem aw khum, Moulmain te’n an lim ne, Yangon-te kiphasak” ci uh hi. Zangkong Tualsuakte zong ei sang khauh pai zek uh hi ding hi. Koikoi ah khuapi sung naupangte agualheu zawdeuh pen mun khempeuh ahi hi. Tedim bek hi lo hi. A dik khin dingin na lamet leh nang athei lo, akhial na hi hi. A gilo khin na sak leh zong nang akhial na hi leuleu hi.\nAkhangto mangkang gamte nangawn ah sang naupang sung ah kisimmawhna, bullying tu teekteekin tam mahmah ahih manin tua bang athuakte huh nadingin kipawlna zong om kawikawi hi.\nBullying ‘ahi lo ciamnuihna’ aa pau kiciing mawkmawk: TedimTualsuakte kithutuakin innkuan khat ka bang uh hi. Tedim ah khuakiim khuapaam pan vanzuak-vanlei, lengla kitawlnga lo ahih manin, awkaih tuamtuam kiza hi. Tedim khuakiimte awkaih tuamtuamte kiciing in, Tedim Tualsuakte pate teekteek zong ka kiciing uh aa ka gualnuam thei uh hi. Sangmangpa F O Nelson zong kiciing lel hi. Mi pau ciin pen Tedim Tualsuakte zat tangzang ngeina khat hi lel aa kisimmawhna cih bang hi lo hi. Tua nong theihpih ding uh ka deih hi.\nKei mahmahin simmawhna ahi het lo, pau, awkaih tuamtuam thei nuam ngiat ka hih manin, Sihzang awkaih, Teizang awkaih, Khua no awkaih, Dim(Laitui) awkaih accent cihbang kisinsinin, ciingciingin a kimangthei gawp ciang ka pau thei kim hi. Kei ciin pen a practice ka hi aa simmawhna hi lo hi.\nMangkang gam ah zong TV sung ah mi pau ciing, mimic, asiamte mi nui sak dingin sum tampipi tawh kicial zawzen uh hi. Sammy Davis Jr. bang midangte pau ciin siamin minthang mahmah ngei hi. Awkaih bang aa pau (ciing) pen kisimmawhna zong hi khin het lo hi. Asia lam vive aa kila khazaw hi ding hi. Hih atung aa thu-teng hangin Tedim Tualsuakte bullying taktak ahih loh hangin “gilo” ong kici hi.\nA CITE TUNG TU cih tawh kisai-in, lai at pa-in, “Sialam’ ci aa Tedim Tualsuakte otna gu leh gau athuak hihang” ci-in “manta khalgah ka nek man hiam?, nahtang tolawk ka nek manhiam?” acih bangin ki sungsia-in ong at hi. Lungneu nading, kisuan nading bangmah om lo hi. Ei leh ei mawh kisuanin kisuangtaakin launa pen Pasian muan lahna hi aa ‘superstition’ ahi hi. I khialhna pepeuh Pasianin khetbuk tawh ong kheeng suk pahpah hi leh hih sangin khialhna lianzaw tham i bawl i gen tampi om hi. Kuamah peng lo ihih ciangin i mawh bangin thuak leng leitung ah kuamah om nawn lo ding hi.\nTaanglai upna : Nidanglai-in i pu-i pate-in kuahawmpi, suangtumpi, tuili , cik tui, gul lian leh tang amuh uh ciangin dawisia kausia, gulsia, tangsia tuak kisa-in lau uh aa “ih kaamsia, agu agau thuak kha ni” ci-in dawi kithoih uh hi. Pau khialh, gen khialh khat aneih uh ciangin zong agu agau kihta-in ciing uh hi. Hih pen dawi vangliatna, agik hakkol ahi hi. Tu-in upnaneite i hi aa, Pasian kiang ah Zeisu sisan hangin mawhmaina i ngah hi. Khasiangtho-in ong keem ong dalin lam ong hilh hi. Gu leh gau kihtak ding om nawn lo hi. Gal vengta hi. Positive thinking tawh i nuntak ding i kisam hi.\nTedim Tualsuak bawlung team-in azawh uh ciangin “Kuan lel, kuan lel – Sialam, Sialam” ci-in ki kona agu athuak i kisak leh hih na ngai un. A kam tawh zong gen hi bek lo, a pumpi tawh Chin State khuapi, thumaan lopi, zuauthu, lule vai tawh zum order thoh simin Kawlpi pan Haka ah kikhin sak, a kitheih ciangin kikhawl kiksak napi a lai sel sim ‘ngam’ zahdong aa zuautatna pen “Sialam“ ci aa ot lel sangin azah tampi-in siazaw napi agu agau koi ah om hiam? Tu-in kum 60 phata hi. Paallun lai mawk uh hi. (Hih ka cih ciangin ei zong tua bangin i paallun nading zuautatin mi khem ni ci aa-agen ka hi kei hi. Tua bang asia ngaihsut leh gamtatna peuhmah, kuamahin zang kei ni ci-in kong hanthawn zaw hi; Pasian deihna hi lo hi.)\nTedimin i hamphat ding ngah lohna “Sialam” aci Tedim Tualsuakte kam agu-agau lel hihang ci aa ki ngawh miikmeek pen evidence, matlap om lopi kimawh sakna hi aa ki-awihuai lo hi. Pasian muan lahna hi aa, nidang lai aa ki thoihthoihte daan ahi hi. Pasianin‘Sialam’ cih lel gu leh gau ong thuak sak ding hi leh tua sangin asiazaw, akihhuaizaw ngaihsut sia, hazatna leh gamtat khiatna tampi i neihte i thuak masazaw ding hi.\nHeh dam lo-in nitum sak kei-in : I neulai aa khat peuhin ong simmawhna khantawn aa puak pen agimhuai mahmah hakkol gik khat ahi hi. Mawtaw tung tuang napi aa hakkol asuah lo tawh kibang hi. Pasian amuang mite-in, vangik khempeuh Amah tung i nga ding hi. I ciamteh nawn kei ding hi. Van gik i kisuan kikkik kei ding hi. Lungmuangin i mangngilh siang vilvel ding hi. Kawl gam zum ngeina paizia palsat zeen aa i State khuapi kituah nading ahanciam pipa Hakate hi lo hi; Haka Tualsuakte’ bulling athuak ngei Cawbuk aa khuamial ngak ngei, Tangpi kici khuano pan ahi hi. Aman Haka Tualsuakte git lohna ciamteh nawn lo tham lo-in Haka adding tua zahin hanciamin sem hi.\nTua baan ah, mi tampi gam thumna tung uh aa Haka khua sung ah inn hoih khattek lam kidemin Haka khua it uh, kisaktheih pih uh, puah uh hi. Tuate zong Haka Tualsuakte simmawh a thuak ngei, Cawbuk aa khuazin a-ngakte tu leh tate vive ahi uh hi. A khasiat-muisiatna uh ciamteh lo, a tu-a tate zong ki hilh sawnsawn lo uh hi. Pholaaklaak lo uh hi. Mai sak uh hi. Tuate ettehhuai, pahtakhuai kasa hi. Hampha zong kasa hi. Tua bang aa lungsim hoih aneih uh zong Zomite adingin ka deihgawh hi.\nTangthu tuanthu ciapteh huai om aa mangngilhhuai zong om hi. Zomi itte adingin tuhun lai deuhdeuhin khuapi leh khua neu ki muh khialh nading phollaak lo-in kidop huai mahmah hun ahi hi.\nKhatvei Simsing paak, Khatvei Zosing paak: Mangkang kumpi-in ong uk aa kipan, Falam ah Mangpi khat, anung ciangin Menzi ong tu aa i Zogam khuapi hi-in, sawtpi mah vaanglian hi. Tua khit ciangin, Tedimin kum 26 sung i makaih aa mun khempeuh ah ki ukna, kumpi nasem, thunei-in i om hi. “Tedimte bekbek” ong kici liang hi. Tu-in Haka Pasianin thupha apiak laitak ahi hi.\nLeitung ah zong, Rome thahat-in a kia thei lo ding kisa uh hinapi, kiam kik uh hi. England kumpi ong khangin a ukna gam sung ah ‘nitum ngei lo’ zahin zai hi. Kiam kik hi. America ong thahat leuleu hi. Mun khempeuh ah base ong phut uh hi. Tu-in kiamlam manawhin kigen hi. Upmawh het lohpi, Sengam ong khangto-in leitung superpower ong hi ta hi.\nSing bang paal kik lo ding cihna om lo hi. Tang khua khalin huihkhi nun ong dang hi bek hi.\nKipumkhat nading GZA kikup hunin : Zomite nu leh pa, GZA-in kipumkhat nading bulphuhin , ‘A Liveina Kikhoppi’ aneih laitak tawh kituakin, meima damsa hong khia kikkik i bat ding ka lau hi. Khuapi mite leh khuata mite ki khen nading abehlap i hih khak ding zong ka lau hi. Namkee in ong khen, awsuah in ong khen, biakna in ong khen, beh leh phungin ong khen adung-avai-in ikikhen zaan dikdek zo hi.\nLeitung ah Zomite kikhenkhapna ahaupeente ihi aa, “asihin zong i gai zo nawn kei hi” Behlap thuahthuah nawn kei ni, sanggamte aw. I mipih, Falam, Haka-te en dih un. A mau zong tua bang Tualsuak gilo nei ciat uh aa, ei a sangin zong suukzaw lai napi gengen beek lo uh hi. Tua tham lo, akhuapi ciat uh it in kisaktheipihin puah ciat, laamto ciat uh hi. Lungsim kicing nampivai icih ih bang ahi hi.\nThupha voucher : Amaan lopi aa deidanna, Hazatna hangin ngah ding kikhaktanna, aana(Power abuse) nahang thuakna khat pepeuh i ngah leh Pasianin thupha voucher khat-ta ong piapia ahi hi. Lungduai-in Amah muang ni. Ni khatni teeiteei ciangin tua voucher tawh thupha i saang kik ding hi.\nThu khupna : Khanglui upna pomin tanglai pek aa naupang pawkkhat kampau gu leh gau kisungsiatpih in kingawhngawh nawn kei ni. A gilo tengin zong ong nusia khinta uh hi. Numei sia bang lo-in pasal vai tak leh nampi vaitakin khasiat-muisiatnate cillum tawh ong valhin ong mangngilh un. Tedim Tualsuakte nute-pate zong khua neu pa mah ahi uh hi. Unaukhat sanggam khat ihi hi.\nTu-in Tedim tua bang hi nawn lo hi. Ong sin dih un. Tedim Tualsuak gilo om nawn lo hi. A migi mahmah tampi ka om uh hi. Tedim khuapi ah ong hawh, ong baang un; i khuapi hi, na khuapi hi. I sanggamte ettehin amau thuaknate uh no thuakna sangin lianzaw napi maisak bek lo-in amangngilh uh ong ciing un la, akhuapi ciat uh apuah, azuun bangun no zong i Tedim khuapi ong zuun un ci-in khut zaakin itna tawh kong muak uh hi. Dr. James Dongno\nPrevious: Malaysia, Kuching aom Shopping Mall khat puakkham, mi 3 si, 26 liam\nNext: USA, Nashville aom Pu Cin Khan Dal (Thalmual, Buansing) in hong nusia\nPau Khat Suan says\n8 December 2018 at 2:42 pm\nKingeksakna pen kiphatsakna ahi hi.\nNgekbawl ding utluatna pen kiliatsakna ahi hi.\nMi khatpeuh “kiphasak” ci a thu akhenpa pen ataktak in a kiphasak zaw hi gige hi.\nEi le ei nangawn i kitel loh man hizaw.\nAWN ZA PAU says\n7 December 2018 at 12:10 am\nNa lai gelh dan zol dikdek bek lo in khuum hiuhiau lai mawk ahih manin,ih lungsim sungah a tum dan zong nuam in thuuk bun mahmah hi.Zomite mailam khantohna ding ih kisappi pen in, mai lamah a beisa thu hoih lo thu dik lote taw-phah lo in nutsiat tek sawm ni. Mi nampi(majority)te in minam tawm khakha leh minam neu nonote a khenkhap nading a, galhiam hoih mahmah penpen pen, tuciang dong kiphawk kim tek naii lo mawk a, en’ deih cih tak a deih a,, a angtang liang behlapte tawh akibang ih hihi..na cihnopna hi dingin zong ka na ngaihsun hi..\nKi-nen suahsuahna ding lam gen zaw lo in kipum khat theitheihna ding thu vive mitsuan in a kuamah peuh in lai in gelh in leh a thu in gen ciat ni.cih laisim mimalte tung ah hih thului tung tawnin hong thum sawnsawn nuam ing.\nAWN ZA PAU\nVideo: Malaysia ah suntangpi in damiah te’n piteekkhat ii sumbawm suhsak\nUpna leh Lam etna kip ~ Pau Do Lian\nA semnuampa kisawl nuamlo, a semnuam lopa kisawl\nKammal kilawm pawlkhat (Azom 19 June)\nTedim Khua leh Mang Thukituah ~ Thang San Mung


url: =White House pan theihhuai leh tulai US thutuamtuam (August 28) :: ZOMI DAILY\nposted on 30 August 2020 at 10:32 pm Lomkholna: News, Thomasmung, USA\nCovid-19 Update XXVi: White House Press Briefing pan atheih huai thu pawlkhat leh tulai tak US sung thu tuamtuam te: (August 28, 2020)\n1) White House Briefing pan new update pawlkhat:\n– President Trump in tu kha sung nasep (job) 9 million bang kibehlap in unemployment rate tampi kiam hi ci hi. Tua bek thamlo in tu sung teng stock market zong kah mahmah aa, kum tampi sungin asang pen record tung to hi ci hi. A diak diak in 401K anei mipi te aading phat tuamna tampi ngah ding hi ci hi.\n– US Food and Drug Administration (FDA) in convalescent plasma pen emergency use authorization zat theih dingin ataangko khit zawh ciang Pu Trump in Covid-19 natna nei in adam khin sa te kiangah si (blood) piakkhiat tek dingin hanthawtna nei hi. Hih Covid-19 natna kibawlna (treatment) pen Covid-19 natna ngah in adam khin sa te ii si tawh tulai tak Covid-19 natna ngah in a nasia te bawl kik na in kizang uh in mitampi in noptuamna ngah uh hi ci uh hi.\n– Tulai tak Laura acih hurricane huihpi US gam Texas, Louisiana, Arkansas, Missippi te ah hong lut ta aa, siatna tampi om thei ding ci uh hi. Tua tawh kizui in President Trump leh Vice-President Mike Pence te Federal Emergency Management Agency (FEMA) headquarter ah vai pai uh in tha piakna va nei uh aa, mai mipi sungin Texas leh Louisiana te ah va zin in huihpi hangaa siatna te va van ning ci in Pu Trump in gen hi.\n– White House in Covid-19 test manlang tak aa bawl theih na “Rapiad Covid-19 test” akici testing bawlna150 million lei hi ci in White House press secretary Kayleigh McEnany in taangko khia hi. Hih testing bawl na pen 15 minutes sung in Covid-19 test result kithei khia ta ding hi ci hi.\n– Zani tak in ni 4 sung abawl uh Republican National Convention (RNC) pi nuamtak in bawl zo ta aa, tua lai ah Republican party pan ulian mithang tampi leh President, Vice-President ten thu genna nei uh hi. President Trump in hong tung ding November election ah kidem kik nangin officially in san na va nei kik ahi hi.\n2) Fourth coronavirus stimulus package update pawlkhat:\nFourth coronavirus stimulus bill tawh kisai Republicans leh Democrats te kikal thukimna tu dong ngah zo nai lo uh hi. White House leh Republicans lam pan $1 trillion proposal tawh khawl bawl phot uh aa, Democrats lam pan 3.4 trillion proposal a ngetna uh pan $ 2 trillion ah khiam suk kik uh aa, tu dong ciang kiho na kician nei kik zo nailo uh hi. Democratic National Convention (DNC) leh Republican National Convention (RNC) te kibawlna te hang in kihona te zong akisawt to to hong suak hi.\n– Abeisa August 22 ni (Saturday) ni in House Democrats te vacation alakna uh pan hong ciah kik sei sai uh aa, U.S Postal Service (USPS) te huhna piakna ding $ 25 billion apha bill khat vaihawm uh in, vote khiat na kinei uh hi. Tua bill pen House ah vote 257-150 tawh zo uh hi. Ahi zong in abeisa hun te mah bangin Republicans atam zawkna senate ah lelh ding uh aa, President Trump in zong veto ding cih akithei khinsa ahi hi.\n– White House chief of staff Pu Mark Meadows in ABC news tawh zani interview ah agenkhiatna ah Democrats ten gamgi huhna – boarder relief pen hong vote sak leh uh amau nget USPS bill pen ka thukim kha ding uh hi ci hi. Abeisa Sunday in in Pi Nancy Pelosi tawh kimuh ding ka hanciam aa, ahih zongin amah pen meeting kah ahih manin ka kimu thei kei uh aa, stimulus bill ding vai kiho kikna kinei zo nailo hi ci in Pu Mark in gen khia hi.\n– Anu nung pen update ah Pi Nancy Pelosi leh White House chief of staff Pu Mark Meadows te asawt loin kimu kik ta ding uh aa, negotiation kipan ta ding uh hi ci in CNN in genkhia hi.\n3) Coronavirus vaccine update pawlkhat:\n– World Heath Organization (WHO) in Coronavirus vaccine thoh khiat zawh nangin leitungbup company 9 tawh tawh na kisem khawm aa, tulai tak vaccine trial abawl lai tak uh hi ci in August 24 ni new briefing ah genkhia uh hi. Leitungbup pan gam 80 val te zong WHO tawh hong kipawl uh aa, vaccine pen a safe thei thei leh amanlang thei thei bek thamlo in mi khempeuh ngah theih nangin aman tawm thei thei in vaihawm zawh nang kihanciam ding hi ci hi. Nung deuh in Russia te taangkoh khiat vaccine pen WHO in akan lai tak hi aa, lungmuanna om tak nai lo ahih manin gam tuamtuam in a lei ding thukimpih zo nai lo uh ahi hi.\n– U.S mipil expert leh coronavirus task force member khat ahi Dr. Anthoy Fauci in coronavirus lim tak test lo pi aa, mipi sung hawmkhiat pen la huai mahmah aa, mipi te tung siatna tampi tung thei ding ahih manin kumpi thu nei te tung lim tak in ngaih sut ding leh bawl ding gen khia hi.\n– President Trump in vaccine company thum ten vaccine trial final phase bawl bawl ta uh aa, asawt loin vaccine kibawl zo ta dingin kilamen hi ci hi.\n4) New York state ah zato lum a niam pen tung suk ta:\nTu nipi sung New York state ah COVID-19 natna hangin Zato lum leh ICU atung mi tawm pen aa, asi zong kiam pen hi ci in Gov. Andrew Cuomo in genkhia hi. Tulai tak zato ah COVID-19 tawh zato lum mi 472 dong kiam suk ta aa, ICU atung mi 110 bek om ta ci hi. Abeisa hun in New York state pen Covid-19 natna nei leh asi atam pen state hi aa, tu in akiam pen state sungah kihel ta ahi hi.\n5) Florida state ah Covid-19 natna ngah mi 600,000 val ta:\nTulai tak US ah Covid-19 natna akhang pen state khat ahi Florida state ah Covid-19 natna ngah mi 600,000 val pha ta aa, asi mi 10,000 val pha ta hi ci in Florida state health department in taangko khia hi. Zani August 25 ni in natna ngah thak 2258 pha aa, asi mi 66 pha hi. Abeisa hun te ah Florida state sung om Miami khuapi pen Covid-19 phulna mun (pandemic epicenter) in akiciam teh ahi hi.\n6) University leh College te ah Covid-19 ngah thak tampi kimu:\nTulai tak US gam sung state tuamtuam ah High School sang te leh College sang te kihong kik aa, Sang pawl khat te ah sangnaupang te sung teng Covid-19 natna kilawh uh hi.\n– Georgia state sungaa College sang minthang khat ahi Georgia Institute of Technology sang ah zani August 25 ni in Covid-19 natna ngah khak mi 33 kibehlap aa, tua sang pan Covid-19 natna ngah 374 pha ta hi. In-person in sangkah I om leh kidawp huai mahmah hi.\n– Indiana state sungaa om University of Notre Dame ah August 24 ni in Covid-19 natna ngah thak sangnaupang 30 kibehlap aa, August ni 3 ni pan kipan tuni ciang dong natna ngah mi 471 pha ta hi ci in University of Notre Dame thu nei ten taangko hia uh hi.\n– Kentucky state sungaa om University of Kentucky in August 3 pan ni 22 sung Covid-19 natna ngah sangnaupang tampi mukhia uh aa, zani in zong 49 in natna ngah (positive) in quarantine lut uh hi ci hi. Tuni ciang dong Kentucky state sungah Covid-19 natna ngah mi 44,568 pha ta hi.\n– California state sungaa om University of Southern California ah sangnaupang 100 te Covid-19 natna ngah (positive) uh aa, a diak diak in sang campus housing ah aom sangnaupang te tam pen ci uh hi. Sang lam thu nei ten Covid-19 natna kilawh hong tam tek tek ding ahih manin kidawp tek ding taangko khia uh hi.\n– Alabama state sungaa om University of Alabama ah sang hon zawh nipi khat sungin sangnaupang leh sang nasem mi 566 ten Covid-19 natna ngah uh hi ci in University of Alabama President Stuart R. Bell in genkhia hi.\n– Iowa State University ah sang hon zawh nipi khat sung Covid-19 natna ngah mi130 om ci in Sang thu nei ten taangko khia uh hi. Sangnaupang aom zah ii 13.6% pen Covid-19 natna ngah ta uh hi ci in genkhia uh ahi.\n7) FDA in convalescent plasma pen “emergency use authorization” dingin taangko khia:\nUS Food and Drug Administration (FDA) in convalescent plasma pen emergency use authorization zat theih dingin taangko khia uh hi. Convalescent plasma cih pen Covid-19 natna ngah in adam khin sa te ii si (blood) la khia in akibawl kik zatui nam khat hi aa, Covid-19 natna nei te akibawl kik na in kizang in mi tampi in noptuamna ngah ci uh hi. Abeisa in zong coronavirus nam te ahi MERS leh SARS te do na in zong kizang aa, Ebola pulnatna nei te tampi in zong dam na ngah uh ci uh hi. Hih zatui pen US gam sungah Siavuan ten Covid-19 nei mi 60,000 te tung pia khin ta uh aa, atam zaw in noptuamna ngah uh hi ci uh hi.\n8)) New York state in Airport ah Covid-19 testing site koih ta ding:\nNew York state in amau state sung vanleng tawh hong tu teng khempeuh Covid-19 test bawl ding uh aa, vanleng tual (airport) khempeuh ah Covid-19 testing site bawl ta uh ci in New York Gov. Andrew Cuomo in August 24 ni in taangko khia hi. Tua bek thamlo in leilam mawtaw tawh hon glut khempeuh zong ni 14 sung self-quarantine bawl ding thu khun zong taangko khia khin uh hi.\n9) K-12 Kumpi sang (public schools) te ah Covid-19 kilawhna dinmun:\n– Connecticut state sungaa om Danbury public schools te ah in-person sang kihong kik aa, sangnaupang te tampi Covid-19 kilawh uh hi. Sang hon zawh nipi 2 sung sangnaupang 178 ten Covid-19 natna ngah uh ahih manin sang thu nei te in online ah sangkah kik dingin geelkhia kik uh hi.\n– Mississippi state sungah high school sang te kihong kik in sangnaupang tampi Covid-19 natna kilawh gawp uh aa, sangnaupang 4000 val leh sangsia 600 val te quarantine bawl uh hi.\n10) American Airlines in nasem pi tampi nasep khawlsak ding:\nCovid-19 pandemic hangin leitung gambup ah agol pen Airline khat ahi American Airlines in October ni 1 in pan kipan in nasem mi 19,000 te nasep khawlsak ta ding ci in American Airlines CEO Doug Parker and President Robert Isom ten genkhia uh hi. American Airlines in US Congress leh US Kumpi kiang pan stimulus huhna sum te angah uh hangin ding zo tuanlo ci uh hi. Tulai tak American Airlines in nasem pi 133,700 nei uh aa, atawm pen nasem mi 40,000 bang khawlsak kul ding ci hi.\n11) September kha ciang US ah Covid-19 hang aa asi 200,000 cing ta ding:\nUnited States Centers for Disease Control and Prevention (CDC) in hong tung ding September 19 ni ciang US ah Covid-19 hangaa asi mi Thein nih (200,000) val pha thei ding hi ci in genkhia uh hi. John Hopkins University te taangkoh khiatna tawh kizui in tulai tak US ah Covid-19 hangin asi mi 180,000 val pha ta hi.\n12) Kawlgam Covid-19 dinmun update:\n– Ministry of Health and Sports of Myanmar te ii taangko khiat na tawh kizui in Kawlgam ah Covid-19 natna ngah thak kibehlap ziahziah aa, August 25-26 sung – 110; August 27 ni – 16; August 28 ni – 15 kimu khia in tuni ciang dong Kawlgam ah Covid-19 natna nei avekpi 643 pha ta hi. Tua lak ah Yangon pan 306, Rakhine state pan 242 leh Chin state pan 18 pha ta hi. August 28 ni akimu khia lak pan Yangon pan mi 5 pha ta ahih manin Yangon kiim aaom te kidawp huai mahmah hi.\n– Tu aa kilawhna atam zaw pen community transmission akici gam sung, mipi sungah kilawhna hi aa, kilawhna nasia thei mahmah dingin kium mawh hi. Abeisa hunte ah Kawlgam sung kilawhna pen Gamdang pan hong ciah te kiang pan bek a kimukhia ahi hi. Mipil expert pawl khat in belh second coronavirus wave akici anih veina Covid tuihual hi kha ding hi ci uh aa, hih anih veina Covid tuihual pen akhat veina tuihual sangin sah 10 (10 times) kilawhna manlang zaw thei ding hi ci uh in tu in zong Europe gam pawlkhat ah zong hong tung tung ta hi.\n– US gam ah zong “community transmission” akici gam sung, mipi sung kilawhna tawh natna kilawh gawp aa, tu in natna ngah 5.8 million bang atungto ta ahi hi. Kawlgam ah zong tu in community transmission kimukhia ta ahih manin lahuai mahmah din mun ahih manin Kawlgam sungaa om khempeuh i kidawp ciat ding leh apua pai khiat ciang Maituam (mask) thuah hamtang in 6-feet socia distancing mah i neih tang tang ding kisam mahmah hi. Topan Kawlgam sungom khempeuh hong kembit ciat ta hen.\n13) Johns Hopkins University & Medicines te report na tungtawn in August 28, 2020 ciang dong Leitung ah Covid-19 natna ngah mi 24,563,380 (24 million) pha ta in asi mi 833,466 pha ta hi. US gam ah natna ngah mi 5,892,779 (5.8 million) leh asi mi 181,409 pha ta hi. Kawlgam ah natna ngah mi 643 pha ta in asi mi 6 om ta hi. Kawlgam ah tulai tak Covid-19 natna akilawh ziah ziah lai tak hi aa, US om ei Zomi te sungah zong Covid-19 anei tampi kibehlap toto lai a hih manin i om na ciat ah i kidawp ciat ding leh I innkuanpih te hoih tak I kepcing ciat nang thupi mahmah ding hi.\nNote: Nung Wednesday ni nitak ZNTV pan Lia Zo Bawi hong taangkoh khiat pawlkhat zong gawmkhawm in Lai tawh asim nuam te aading “news version” tawh kong suahsak kik ahi hi. Thomas On Sian Mung (Thomas Mung Guite) Washington D.C August 28, 2020. MOMNO Media & Museum\nPrevious: USA, Maryland pan Pi Tun Za Cing (Limkhai, Hatzaw) in hongnusia\nNext: ZYA le ZCRC zinna Report ~ Lian Tuang\nThang Khen Zam says\nThupi mahmah ei, na gim na tawl ta zong un update news hong suak sak zelzel vua? Topa’n\nthupha hong pia tahen!


url: =Lasiam Dr. Mangsan Tawh Holimna\nARTICLES Interview Lasiam Dr. Mangsan Tawh Holimna\nLast Updated on Sunday, 31 August 2014 21:53\tWritten by Tongsan Admin\tSunday, 31 August 2014 04:22\nZomite' sungah a hunhun, akhangkhang in lasa siam kibehlap zel a, Zogam ah adiakin Pasian phatna la tampi phuak bek tham loin, Series 10 val a bawl khin Rev. Dr. Sian Za Lal @ Zogam Lalpu i tapa nihna Zomi sungah khangno Siavuan sem laitak Tg. Dr. Mangsan in " Thupha Ngah Minam (The Blessed Nation) cih Album thak liklek khat a bawl khaitna tawh kisai Zomi akua maciat i theihpih ding deihsakna tawh Tedim PostTanute tawh Holimna (Interview) tomkim Tongsan Media Group pan kong suahkhia kik uh hi.\nTedim Post- TDP; Mangsan - Mangsan:\nTDP: A masa penin na nu le pa min, na unau sanggam teng uh hong gen dih o U Mangsan?\nMangsan: Ka pa bel Rev. Dr. Sian Za Lal (Zogam Lalpu) leh ka nu pen Nu Lam Za Cing hi. Unau 4 pha ung. Ka u Tuatuang (Stephen Vocal Band) leh ka naute numei 2 hi in sang kah lai uh. A u zaw B.E (Civil), a nau Economics University akah laitak uh hi.\nTDP: Koi ah suak a, tu laitak koi ah teng na hia?\nMangsan: Tedim ah suak ing. Tulaitak pen Yangon ah teng ung.\nTDP: Sang koi ah kah na hia?\nMangsan: University of Medicine, Magwe pan 2009 kumin M.B.B.S tawh sang na man ing.\nTDP: Music lam na kipat cilna hong gen dih ve?\nMangsan: Ka neu tung pan hi mai, 1996 kum ka tan 5 lai khawngin Drum leh Guitar khawng na tum khin ing. Sang kah sung 2009 kumin zong Kawlla khat lawm te 4 tawh kipawlin “?????????” ci-in khui khat na thoh ngei ung. Tuateh “ZOMI EXODUS” ah tum leh sak, “Van Daitui Ciim” ah zong tum leh sak thuahin na kihel ngei ing.\nTDP: Tu a na lakhum Album thak pen hong pian khiat dan koici bang e U Mangsan?\nMangsan: A masa penpenin ka gen nop ah hih khui sunga late pen ka pa la phuah masak penpente lak pan hoih ka sak teng ka sak kik hi a, tua lo “Sansiip” khui sunga ka sak a thak dawng 2 leh a dang a thak dawng 2 ka beh lap kik hi in a thulu ding bel “THUPHA NGAH MINAM-The Blessed Nation” na ci ing.\nTDP: Ei Zomi sungah music tawh kisai ahuampi-in bang cin na mu a?\nMangsan: Minam lian, minam neu sungah ei pen minam neu hi lai i hih manin Modern Rock khawng bel tua zah pi-in kideih zo nai tak kei sa ing. Country Style a i la phuah i lasakte mah kideih den zaw pian lai, Country Style bel kitaisan thei kenteh, zong kipaisan thei tuan ken teh ci ing. La bel bang bangin i bawl zong a zaknop dingin kibawl leh hoih sa ing.\nTDP: Siavuan lasa cih tungtawnin mi-in bangci hong muh ahia?\nMangsan: Kei bel ka neu lai pek pan music tawh a khangkhia hing. Ka gen samah bangin tan 5, tan 6 pekin Guitar, Drum khawng tum khin ci mai o. Tan 9, tan 10 bel boarder ah om ing. Lai zong a pil hi keng e. Ka mark in Siavuan kah theih nading cin ahih manin Siavuan akah hi mai ing. Mite’n bel Siavuan mahin hong mu uh, ahih hang ka sung a om kei hihna taktak bel music hi zaw.\nTDP: Mai lamah bang sep sawm na hia U Mangsan?\nMangsan: Music Ministry khat tawh lasa in Pasian na sem nuam ing.\nTDP: Lungdam ei leh, TEDIM POST e leh bang ci muh na hia?\nMangsan: Ka lai thupi peuh mah ei. A kisam cih sang sep loh phamawh ding khat a sem hi uh cei, hoih sa peuhmah ing. Gam leh minam a ding hong hanciam toto lai vo. Lungdam mahmah ei…\nRef: Tedim Post\nPosted; Tongsan Media Group


url: =Zolia & Zotaang “People Choice Award” ngahte lungdam pihna :: ZOMI DAILY\nZolia & Zotaang “People Choice Award” ngahte lungdam pihna\nposted on 13 October 2014 at 8:15 pm Lomkholna: Khuado, News, Zomi\nTukum Zolia & Zotaang Malaysia 2014 ah “People Choice Award” hongngah Zolia leh Zotaang tepen anuai a tegel ahihi.\nZotaang khempeuh lakpan Tg. Cin Khawh Thawn Mang in Total Like 2785 tawh “People Choice Award” hong ngahkhia hi. Tuaban ah Zolia khempeuh lakpan in Lia Zam Lam Dim in Total Like 3482 tawh “People Choice Award” hong ngahkhia hi.\nTg. Cin Khawh Thawn Mang leh Lia Zam Lam Dim te hong lungdampih mahmah ung. Congrats!\n2014 Zolia & Zotaang kidem ding Zolia 11 leh Zotaang 20, vekpi gawm mi 31 hongki helthei uh a, tulaitak hih Page https://www.fb.com/zomidaily ah People Choice Award dingin LIKE aki demlaitak ahihi.\nOctober 03 (5pm) panin October 13 (5pm) hunsung Facebook LIKE tengban ah Malaysia Professional photographer te’n Mark hongpiaksak dinga, tua tungtawn in Zolia & Zotaang “People Choice Award” aki teelkhiading ahihi.\n(“People Choice Award” pen Zolia & Zotaang Title hilo hi.) Zolia & Zotaang taktak pen 15 October 2014 Khuado Pawi niciang in mipi mai ah Judges te’n hong telkhiat sakding uhhi.\nTheihding: Like atampenpen kidemna ahih mahbang in Official Page ahi www.facebook.com/zomidaily tungah Like akipia tengbek kisim dinghi. Mundang ah mikhatpeuh in a Upload kikte ii Like pen kidemna ah simtheih omloding cih kong theisakkhol uhhi.\nMore photos of Zolia & Zotaang @ https://www.fb.com/zomidaily\nPrevious: A 2 veina Zosuan Tuailai Khawmpi Neih Ding Zaksakna\nNext: Thuthak Tomkimcing 13 0ct 2014\nHluttaw sung tung Zomi Aksipi khat (Part 1)\nZIUSA Genvai lut nuamte sanna neihding theihsakna, April 2021\nKum 25 sung a kikhakcip Myanmar gam sumzonna Obama in hong honsakkik ta ~ Zomi Post\nZokam :: Zomite’n Zokam Mikangte Hilh